Συνέντευξη : Η Λίλα-Κίσσα-Φραγκομίχαλου καλεσμενη του Μαριου Καρακατσανη – Βήμα Σαλαμίνας\nΑΥΤΟΕΞΟΡΙΣΤΟΙ Απο τον ΣΤΕΦΑΝΟ ΛΗΝΑΙΟ\nΝΕΟ ΕΡΓΑΤΙΚΟ ΑΤΥΧΗΜΑ – ΕΡΓΑΤΙΚΟ ΚΕΝΤΡΟ ΣΑΛΑΜΙΝΑΣ\nΣυνέντευξη : Η Λίλα-Κίσσα-Φραγκομίχαλου καλεσμενη του Μαριου Καρακατσανη\nΜΑΡΙΟΣ ΚΑΡΑΚΑΤΣΑΝΗΣ / ΣΥΝΕΝΤΕΥΞΕΙΣ ΠΟΛΙΤΙΣΜΟΣ\nPD 27 Μαΐου 2022 by salaminionvima\nLeave a Comment on Συνέντευξη : Η Λίλα-Κίσσα-Φραγκομίχαλου καλεσμενη του Μαριου Καρακατσανη\nΣήμερα έχουμε τη χαρά να φιλοξενούμε στην παρέα μας την αγαπημένη συγγραφέα Λίλα Κίσσα-Φραγομίχαλου των εκδόσεων angel eyes η οποία μέσα από τις ερωτήσεις που ακολουθούν θα μας βοηθήσει να τη γνωρίσουμε καλύτερα.\nΚαταρχήν θα ήθελα να ευχαριστήσω από καρδιάς τον Μάριο Καρακατσάνη για την ευκαιρία που μου πρόσφερε να μιλήσω να την\nεργασία μου, αλλά και για τις πραγματικά εντυπωσιακές ερωτήσεις του, που με έβαλαν σε βαθιές σκέψεις!\nΤο τελευταίο μου βιβλίο, που κυκλοφόρησε φέτος τον Φεβρουάριο, έχει τίτλο «Πέρα απ’ τ’ Άστρα». Στην ουσία είναι μέρος\nπενταλογίας και ολοκληρώνει τη σειρά φαντασίας Angel Eyes, που συγγράφω και εικονογραφώ από το 2011. Σε αυτό το πέμπτο βιβλίο οι\nπρωταγωνιστές μου, τόσο άνθρωποι όσο και αλλόκοσμοι, αντιμετωπίζουν τον χειρότερο εχθρό τους. Τον ίδιο τους τον εαυτό, για\nνα καταφέρουν να φτάσουν σε μια αλήθεια κρυμμένη απ’ την αρχή του χρόνου πέρα απ’ τη διάσταση του Αστρικού Πεδίου, όπως\nχαρακτηριστικά την ονομάζω σε ολόκληρη τη σειρά.\nΈτσι η χαρισματική ηρωίδα μου, η Αμόρια, που από παιδί αντιλαμβάνεται τις παράλληλες στην Ύλη διαστάσεις, φτάνει μετά από λυσσαλέο αγώνα και αυτοθυσία στην κορυφή της εσωτερικής κλίμακας, έχοντας ως στόχο της να ελευθερωθεί από κάθε ψευδαίσθηση, αλλά και να ελευθερώσει τα άτομα που αγαπάει απόλυτα.\n1. Ποιο είναι το πρώτο βιβλίο που διάβασες και θυμάσαι ως παιδί;\nΑυτό που θυμάμαι πάρα πολύ έντονα είναι μια σειρά εικονογραφημένων βιβλίων της Ελληνικής Μυθολογίας, που\nδιάβαζα μετά μανίας στο δημοτικό. Θα έλεγα ότι ήταν και η πρώτη μου επαφή με το Φανταστικό! Επίσης θυμάμαι το\nμυθιστόρημα «Το κάλεσμα της άγριας φύσης» του Τζακ Λόντον.\nΕίχα δει πρώτα την ταινία σε βιντεοκασέτα την εποχή εκείνη και μου έκανε εντύπωση που ο πρωταγωνιστής ήταν σκύλος. Μετά το\nέψαξα και σε βιβλίο. Το διάβασα πολλές φορές και το αγάπησα πολύ.\n2. Ποια είναι η πιο παλιά ιστορία που έχεις γράψει και την θυμάσαι ακόμα;\nΝομίζω ότι ήμουν γύρω στα 18-20 όταν έγραψα το πρώτο μου αφήγημα. Θυμάμαι τον τίτλο, «Της αγάπης\nμαχαιριά», σαν τον στίχο από το τραγούδι «Του Έρωτα» των αδελφών Κατσιμίχα.\nΕρωτική ιστορία με τραγικό φινάλε. Τώρα που το θυμήθηκα, μου κάνει εντύπωση που δεν είχε καθόλουωστοιχεία Φανταστικού μέσα!\n3. Ήθελες από μικρή ή είχες ονειρευτεί να γίνεις συγγραφέας;\nΚαι αν ναι, τι σε εμπόδισε από το να ξεκινήσεις αμέσως μετά το σχολείο, για παράδειγμα, τη συγγραφή βιβλίων; Από παιδί είχα δείξει μια σαφή κλίση προς τη ζωγραφική.\nΉθελα να σπουδάσω στην Καλών Τεχνών και να γίνω ζωγράφος. Με εμπόδισε η άποψη της εποχής ότι δεν ήταν ένα καλό επάγγελμα, που θα μου εξασφάλιζε τα προς το ζην, έτσι κατέληξα να σπουδάσω Γαλλική Φιλολογία. Η συγγραφή ήταν χόμπι μόνο.\n4. Πώς ένιωσες όταν εκδόθηκε το πρώτο σου βιβλίο, βλέποντας ουσιαστικά τις σκέψεις σου να αποκτούν υπόσταση και μάλιστα κρατώντας τις στα χέρια σου;\nΘα έχεις ακούσει πολλούς συγγραφείς να αποκαλούν τα βιβλία τους «παιδιά» τους. Δεν έχουν άδικο, το συναίσθημα μοιάζει πολύ με\nαυτό που σε πλημμυρίζει όταν γίνεσαι γονιός.\nΕίχα δακρύσει όταν κράτησα στα χέρια μου τους «Φύλακες», το πρώτο βιβλίο του Angel Eyes. Σκεφτόμουν ακριβώς αυτό που λες, ότι πήρε υπόσταση το όνειρο και ότι θα είχα από εκεί και πέρα τη δυνατότητα να μοιραστώ τον Ονειρόκοσμο που αγαπούσα με τους συνανθρώπους μου.\n5. Ποιο ήταν το αγαπημένο σου βιβλίο ως έφηβης;\nΔε θέλω να κάνω την έξυπνη και να σου πω ότι διάβαζα φουλ βιβλία στην εφηβεία μου. Αλλά ήμουν σινεφίλ.\nΟ κινηματογράφος με οδήγησε στο να ανακαλύψω βιβλία που με διαμόρφωσαν, όπως αντιλήφθηκα εκ των υστέρων. Θα αναφέρω\nχαρακτηριστικά το «Συνέντευξη με έναν βρικόλακα» της Αν Ράις, το «Δράκουλας» του Μπραμ Στόκερ, αλλά και το «Φάντασμα της\nΌπερας» του Γκαστόν Λερού.\nΑυτό το τελευταίο το έψαξα όταν ερωτεύτηκα το ομώνυμο τραγούδι από την όπερα του Άντριου Λόιντ Βέμπερ.\n6. Σε τι σημείο έχεις τον έλεγχο αυτών που συμβαίνουν στην ζωή σου;\nΕλέγχω τα πράγματα που ανήκουν στην προσωπική μου σφαίρα και το κάνω ως το απόλυτο control freak!\nΌμως από εκεί και πέρα δεν ελέγχω κανέναν άνθρωπο και καμία κατάσταση. Δε θα ήθελα να το κάνω, ακόμα κι αν μου δινόταν\nΜπορώ μονάχα να ελέγχω το πώς εγώ αντιμετωπίζω τις καταστάσεις ή το πώς είμαι με τους συνανθρώπους μου. Εάν κάτι δε μου αρέσει πάνω μου, δρω άμεσα και πάντα διορθωτικά.\n7. Κάνεις κάτι στο οποίο πιστεύεις ή προσπαθείς να πιστέψεις σε αυτό που κάνεις;\nΠιστεύω σε αυτό που κάνω, ναι. Πιστεύω με πάθος, ειδάλλως δε θα έμπαινα καν στη δύσκολη διαδικασία του εικονογραφημένου μυθιστορήματος!\nΔε στηρίζομαι σε εγωισμούς του τύπου «είμαι φοβερή» ή κάτι παρόμοιο, αλλά ξέρω ότι είμαι πωρωμένη και εργατική, και\nβέβαια είμαι πεπεισμένη ότι εκεί έξω υπάρχουν άνθρωποι που τους αρέσει ακριβώς ό,τι και σε μένα! Τελικά αποδεικνύεται σταδιακά ότι δεν πέφτω έξω, ευτυχώς!\n8. Θα έκανες κάτι παράνομο για να σώσεις κάποιον που αγαπάς;\nΘέλω σαφώς να υπακούω στον νόμο, αλλά ναι, θα παρανομούσα χωρίς να βλαφτεί άλλος άνθρωπος για να σώσω\nάτομα που αγαπώ δίχως δεύτερη σκέψη.\nΌπως λέει και ένας χαρακτήρας μου από το βιβλίο «Κύκλος του Ιερού Θηλυκού», που ετοιμάζω αυτή τη στιγμή, «ό,τι είναι νόμιμο δεν είναι πάντα ηθικό. Ό,τι είναι παράνομο δεν είναι απαραίτητα ανήθικο».\n9. Είσαι αισιόδοξη ως άνθρωπος; Πιστεύεις στα happy ends;\nΕίμαι φύσει αισιόδοξη, ακόμα και στα πιο δύσκολα. Αντιμετωπίζω τις κακές μέρες με χιούμορ και μια δόση αυτοσαρκασμού. Μπορεί να καπνίσω λίγο παραπάνω ή να πιω, αλλά θα είμαι πεσμένη για λίγο, για ένα βράδυ.\nΤην άλλη μέρα θα χαράξω νέα πορεία. Πιστεύω στα happy ends, ναι, τόσο στη συγγραφή όσο και στη ζωή γιατί προσφέρουν ελπίδα!\n10. Αν η ζωή είναι τόσο σύντομη, γιατί σπαταλάμε τόσο χρόνο κάνοντας πράγματα που δεν μας αρέσουν και την ίδια στιγμή κάνουμε τόσο λίγα πράγματα που αγαπάμε;\nΑυτό ακριβώς σκέφτηκα όταν αποφάσισα το 2015 να ασχοληθώ επαγγελματικά με τη συγγραφή και την εικονογράφηση. Η ζωή είναι σύντομη και δεν είναι μονάχα αυτό. Θέλω να σηκώνομαι κάθε πρωί και με χαμόγελο να λέω «Πάω να γράψω!\nΠάω να ζωγραφίσω!» ή «Αγαπώ την εργασία μου!» Έτσι πραγματικά ζω την κάθε μέρα και την κάνω να αξίζει!\n11. Έχεις κάποια απάντηση σε όσους κατατάσσουν τα βιβλία σε κατηγορίες με επίθετα όπως “ελαφριά” ή “γυναικεία” λογοτεχνία;\nΤα είδη βιβλίων υπάρχουν για να εξυπηρετούν τα γούστα των αναγνωστών. Μονάχα αυτό πρέπει να έχει ως στόχο η κατηγοριοποίηση. Λοιποί χαρακτηρισμοί που υποτιμούν το ένα ή το άλλο είδος είναι αχρείαστοι.\nΤι ακριβώς σημαίνει «γυναικεία» λογοτεχνία; Το ότι θα ασχοληθεί με θέματα καρδιάς; Γιατί, oι άντρες δεν έχουν συναισθήματα; Δεν κλαίνε από έρωτα; Πρέπει να είναι συνέχεια «μάτσο», να πολεμούν και να λούζονται στο αίμα των εχθρών; Το βρίσκω πολύ ρατσιστικό,\nένα κατάλοιπο της πατριαρχίας.\n12. Υπάρχει κάποιο βιβλίο που σου άλλαξε τη ζωή;\nΑν πάρω στην κυριολεξία την έκφραση «σου άλλαξε τη ζωή», θα πω το Angel Eyes κι ας ακουστώ εγωίστρια! Άφησα πραγματικά τον\nσυμβατικό μου εαυτό πίσω, από το 2011 και πέρα.\nΈγινα πιο χαρούμενη, είδα τον κόσμο με «αγγελικά μάτια». Κατ’ ουσία άλλαξα επάγγελμα, μπήκα σ’ έναν κόσμο ολοζώντανο, γνώρισα αναγνώστες, ταξίδεψα για να συμμετέχω σε φεστιβάλ, είχα την ευκαιρία να παρουσιάσω το έργο μου στο κοινό! Στο Angel Eyes\nχρωστάω όλα όσα έχω καταφέρει μέχρι σήμερα και είμαι ευγνώμων.\n13. Ποια είναι η πιο περίεργη δουλειά που έχεις κάνει, αν φυσικά υπάρχει, πέρα από το συγγραφικό κομμάτι;\nΔε θυμάμαι να έχω κάνει κάτι περίεργο σαν δουλειά. Δίδασκα αγγλικά και γαλλικά μέχρι τα 33 μου. Μετά άρχισαν τα\n14. Θεωρείς πως θα μπορούσε να συνδυαστεί μια “κλασική” δουλειά με τη συγγραφή βιβλίων;\nΘεωρώ ότι η συγγραφή βιβλίων είναι μια κανονικότατη και πολύ απαιτητική εργασία! Δουλεύω τουλάχιστον 10ωρο κάθε μέρα! Αλλά ναι,\nγνωρίζω πολλούς συναδέλφους μου που εργάζονται σε άλλο τομέα και συγγράφουν στον ελεύθερο τους χρόνο.\nΝομίζω ότι είναι αρκετό να σου αρέσει να γράφεις! Αν αγαπάς τη συγγραφή, βρίσκεις χρόνο!\n15. Ποιο είναι το μότο ζωής σου;\n«Ονειρευτείτε περισσότερο!» Πιστεύω ότι από την ανθρώπινη Φαντασία προκύπτουν όμορφα πράγματα. Προτού κάτι πάρει υπόσταση,\nκάποιος πρέπει να το ονειρευτεί, άλλωστε! Στα όνειρα ο άνθρωπος χρωστάει την εξέλιξή του κατ’ εμένα.\n16. Θα ήθελες να πεις κάτι στους αναγνώστες που σνομπάρουν και δεν διαβάζουν ελληνική λογοτεχνία;\nΘα τους πρότεινα να δοκιμάσουν και μια και δυο και τρεις φορές! Η ελληνική λογοτεχνία έχει αριστουργήματα, αρκεί να ψάξει\n17. Χάρτινο βιβλίο, ψηφιακό βιβλίο ή ένας συνδυασμός τους;\nΗ τεχνολογική εξέλιξη λέει και ψηφιακό βιβλίο πλέον. Φαντάζομαι ότι έχει μεγάλα οφέλη. Προς το παρόν είμαι φαν του χάρτινου βιβλίου για πολλούς λόγους.\nΗ ανάγνωση ενός βιβλίου είναι συνολική εμπειρία. Θέλω να νιώθω τις σελίδες στα ακροδάχτυλά μου, να το μυρίζω, να το έχω στο κομοδίνο μου όσο καιρό το διαβάζω… Οι περισσότεροι βιβλιόφιλοι θα με καταλάβουν!\n18. Ηλεκτρονικές, online πωλήσεις και ψηφιακά βιβλιοπωλεία: πόσο μπορούν να σταθούν όλα αυτά στην Ελλάδα, με δεδομένη την κρίση και τη δυσπραγία του αναγνωστικού κοινού;\nΖούμε σε μια ψηφιακή εποχή είναι η αλήθεια. Και οι καραντίνες απέδειξαν ότι τα ψηφιακά βιβλιοπωλεία όχι μόνο επιβίωσαν, αλλά και αύξησαν τις πωλήσεις τους.\nΗ οικονομική κρίση και η δυσπραγία του αναγνωστικού κοινού υπάρχει με τον ένα ή τον άλλον τρόπο. Δεν παίζει ρόλο αν το εκάστοτε βιβλιοπωλείο είναι ψηφιακό ή με φυσική παρουσία.\nΣτο eshop του επίσημου ιστότοπου angeleyes.gr που έχω, προσπαθώ να κάνω εκπτώσεις και προσφορές για να βοηθήσω τους αναγνώστες μου. Έχει λειτουργήσει θετικά!\n19. Ποιες εμπειρίες του παρελθόντος σε έκαναν να νιώσεις ζωντανή;\nΠάρα πολλές! Μικρές και μεγάλες εμπειρίες με κάνουν να νιώθω ζωντανή συνέχεια! Διότι επιλέγω να είμαι\nεκεί στη στιγμή. Να τα δώσω όλα σε ένα πάρτι ή σε μια συναυλία, να ευχαριστηθώ από καρδιάς ένα φεστιβάλ, να δω με μανία μια\nσειρά, να παθιαστώ σε μια συζήτηση, να τρέξω για τα αγαπημένα μου άτομα, να ονειρευτώ έντονα την υπόθεση του επόμενου\nβιβλίου μου, να ζωγραφίσω μέχρι τελικής πτώσης!\n20. Μπορείς να μάθεις την αλήθεια, αν δεν παλέψεις για αυτήν;\nΠρέπει να παλέψεις για την αλήθεια, πιστεύω. Αυτή άλλωστε είναι και η βασική θεματολογία του «Πέρα απ’ τ’ Άστρα». Η αλήθεια μπορεί να αποδειχθεί και πικρή, βέβαια, αλλά προσωπικά θα την προτιμούσα αντί ενός όμορφου ψέματος.\n21. Θυμάσαι πόσο στεναχωρημένη ήσουν πριν από 5 χρόνια;\nΕίχε πράγματι τόσο μεγάλη σημασία; Δε θυμάμαι, όχι. Το παρατήρησα από λίγο πιο νέα αυτό το φαινόμενο. Οι\nκαταστάσεις που μου έμοιαζαν βουνό κι έφερναν στεναχώρια, περνούσαν. Πάντα έφευγαν μακριά και η σημασία τους μίκραινε.\nΤώρα, όταν με πιάνει στεναχώρια, λέω «και αυτό θα περάσει.\nΟ χρόνος θα το τοποθετήσει στη διάσταση που πρέπει».\n22. Ποια ήταν η πιο χρήσιμη συμβουλή που σου έχουν δώσει επάνω στην συγγραφή;\nΔυο συμβουλές πάρα πολύ χρήσιμες: «Κάνε δομή για να ξέρεις που πάει το κείμενο» είναι η πρώτη. Και η δεύτερη «Γράψε με την καρδιά σου, κάνε επιμέλεια με το μυαλό σου». Έχουν λειτουργήσει καλά κι οι δυο.\nΚι ας μοιραστώ μαζί σας κι ένα προσωπικό αστείο. Μόλις ολοκληρωθεί το 2 ο draft, που λέμε, και η ιστορία μου έχει πάρει\nτην τελική της μορφή ως πλοκή, τότε περνάω σε ένα στάδιο το οποίο χιουμοριστικά ονομάζω «ρημαδο-πές το καλύτερα!»\n23. Πες μας ένα βιβλίο που έχεις διαβάσει πολλές φορές (και γιατί).\nΔεν είναι μυθιστόρημα αλλά ιαπωνικό manga το πιο πολυδιαβασμένο μου βιβλίο. Είναι το Death Note από τον συγγραφέα Τσουγκούμι Όμπα και τον εικονογράφο Τακέσι Όμπατα.\nΗ ιστορία ακολουθεί έναν ιδιοφυή νεαρό, ιδεαλιστή και γιο αστυνομικού, που ονειρεύεται να απαλλάξει τον κόσμο απ’ το Κακό. Όταν πέφτει στα χέρια του το αλλόκοσμο σημειωματάριο ενός θεού του θανάτου, ξεκινά να δολοφονεί εγκληματίες, γράφοντάς το ονόματά τους στις μαγικές σελίδες του.\nΗ νεοαποκτηθείσα εξουσία φθείρει γρήγορα τον ιδεαλισμό του νεαρού. Και καθώς ένας εξίσου έξυπνος ντετέκτιβ βρίσκεται\nαπό νωρίς στα ίχνη του, ο νεαρός για να ξεφύγει απ’ τον νόμο σκοτώνει πλέον και αθώους.\nΕίναι η θεματολογία που με τράβηξε στο να διαβάσω πολλές φορές το Death Note. Η φθορά της ψυχής από την εξουσία και η ανάλυση του ατελούς ανθρώπινου νόμου με έβαλαν σε σκέψεις και μου άλλαξαν τελικά μια λανθασμένη οπτική. Ναι, αρχικά ήμουν με τη μεριά του νεαρού…\n24. Υπάρχει κάτι που να θαυμάζεις σε άλλους συγγραφείς και που θα ήθελες να το είχες;\nΘαυμάζω συνεχώς μεγάλους συγγραφείς και εικονογράφους, κυρίως τους ιάπωνες sensei (δασκάλους), που λατρεύω. Θα ήθελα κι εγώ να\nφτάσω στο επίπεδο αφοσίωσης και δεξιοτεχνίας που έχουν.\nΕίναι πρότυπα για μένα!\n25. Ποιο είναι το βιβλίο για το οποίο αισθάνεσαι ένοχη που για οποιοδήποτε λόγο ως τώρα δεν έχεις καταφέρει ακόμα να διαβάσεις;\nΘα ήθελα να έχω διαβάσει το «Έγκλημα και τιμωρία» του Φ. Ντοστογιέφσκι, αλλά δεν το έχω καταφέρει ακόμα και ντρέπομαι γι’ αυτό.\n26. Θεωρείς πως ένας νόμος που έχει ξεπεραστεί για τα πλαίσια μιας σύγχρονης κοινωνίας πρέπει να αλλάζει;\nΣαφώς θα πρέπει να αλλάζει και πάντα να συντονίζεται με το κοινό περί δικαίου αίσθημα, όπως λέει και ο σύζυγός μου, που είναι νομικός.\n27. Αυτό που χρειάζεται ο κόσμος είναι περισσότερους σταθερούς ή ιδεαλιστές πολίτες;\nΟι ιδεαλιστές χρειάζονται πάντα, αλλά εξαρτάται τι είδους ιδέες έχουν. Είναι καλές για τον άνθρωπο; Έχουν ως γνώμονα την\nαγάπη, την καλοσύνη και το κοινό καλό; Αν ναι, χρειαζόμαστε τέτοιους για να ομορφύνει ο κόσμος μας! Σε περίπτωση που το\nκαταφέρουμε αυτό οι υπόλοιποι ας είναι σταθεροί, όπως τους λες. Είναι απαραίτητοι για να διατηρούνται τα καλά που θα έχουν\nεισάγει οι ιδεαλιστές!\n28. Υπάρχει κάποιο ασυνήθιστο πάθος ή χόμπι που έχεις και θα ήθελες να το μοιραστείς μαζί μας;\nΝαι, έχω ένα λίγο ασυνήθιστο χόμπι. Στον λιγοστό ελεύθερο χρόνο μου δημιουργώ μια φανταστική γλώσσα, τα Αεονίν. Οι αναγνώστες\nμου θα μπορέσουν να έρθουν στην πρώτη τους επαφή με τ γλώσσα αυτή στο «Πέρα απ’ τ’ Άστρα».\n29. Υπάρχει ιδανική στιγμή για να γράψει κάποιος;\nΙδανική στιγμή είναι αυτή που έχει έμπνευση ο καθένας, υποθέτω. Αν και πολλές φορές η έμπνευση εμπαίζει τους\nσυγγραφείς και έρχεται όποτε θέλει! Προσωπικά συγγράφω πρωινές ώρες, μετά από γερό ύπνο. Με εντυπωσιάζουν οι\nσυγγραφείς που γράφουν όλο το βράδυ!\n30. Όταν σε κρίνουν άδικα για κάτι που δεν έχεις κάνει, αισθάνεσαι κάποιας μορφής ενοχή;\nΌταν με κρίνουν και γνωρίζω ότι είναι άδικο, νιώθω πίκρα. Καμιά φορά νιώθω και οργή. Θέλω να απαντήσω, να δικαιωθώ, όπως κάθε\nάνθρωπος. Αλλά όχι, δεν αισθάνομαι ενοχές. Αυτό μου συμβαίνει όταν έχω κάνει κάποιο λάθος εγώ. Εκεί θα σπεύσω να επανορθώσω βέβαια.\n31. Ποια ήταν η πιο παράξενη ή πιο αμήχανη συνάντηση με συγγραφέα που είχες;\nΈχω συναντήσει κυρίως συγγραφείς του χώρου μου σε διάφορα εγχώρια φεστιβάλ του Φανταστικού και της ποπ κουλτούρας. Δεν ένιωσα\nποτέ αμήχανα ή παράξενα. Ίσα ίσα με τους περισσότερους αισθάνθηκα πολύ ζεστά κι οικεία σαν να τους γνώριζα χρόνια.\n32. Το «φτυάρι» είναι για το «σκάβω» ότι το «μαχαίρι» για το…; Το «φτυάρι» είναι για το «σκάβω» ότι το\n«μαχαίρι» για το «κόβω». Αλλά ας παίξω λίγο ακόμα σαν να είμαι\nσυγγραφέας horror, όπως εσύ! Το «φτυάρι» είναι για το «θάβω»\nότι το «μαχαίρι» για το «σφάζω»…\n33. Εάν μπορούσες να καλέσεις σε δείπνο οποιονδήποτε συγγραφέα, νεκρό ή ζωντανό, ποιος θα ήταν και τι θα του σέρβιρες;\nΠάλι θα διαλέξω έναν Ιάπωνα sensei, ευτυχώς ζωντανό! Τον συγγραφέα και εικονογράφο του «Ναρούτο», Μασάσι Κισιμότο. Θα τον έπαιρνα και θα πηγαίναμε εκεί στα στενά κάτω από το Σύνταγμα. Θα καθόμασταν στο γραφικό μαγαζάκι So So So που φτιάχνει ράμεν, και θα τον ρωτούσα τα πάντα σχετικά με τον ήρωα της καρδιάς μου, που ήξερε να πορεύεται χτίζοντας τις ισχυρότερες φιλίες.\n34. Εάν μπορούσες να έχεις κάποια υπερδύναμη, ποια θα ήταν;\nΧωρίς δεύτερη σκέψη θα ήθελα να δημιουργώ με τη σκέψη μου λειτουργικούς κλώνους μου, για να προλαβαίνω να κάνω όλα όσα αγαπάω κάθε μέρα! Ο χρόνος είναι ο μεγάλος μου αντίπαλος πάντα!\n35. Αν τύχει και γραφτεί ένα άδικο άρθρο για εσένα και τα έργα σου, έχεις περισσότερο την τάση να το ξεχάσεις, να πληγωθείς ή να αισθανθείς πως θα φάει η μύγα σίδερο και το κουνούπι ατσάλι;\nΣτην αρχή, όταν ήμουν πρωτοεμφανιζόμενη, ναι, στεναχωριόμουν, ένιωθα αδικημένη, ήθελα να απαντήσω. Αλλά σιγά σιγά το ξεπέρασα σε μεγάλο βαθμό. Δίνω σημασία πάντα σε μια εποικοδομητική κριτική, αλλά επίσης γνωρίζω ότι δεν είναι δυνατόν να αρέσει η\nεργασία μου σε όλους. Αν πίστευα το αντίθετο θα ήταν ουτοπία, και όλως περιέργως είμαι πολύ ρεαλίστρια για συγγραφέας του\n36. Θεωρείς πως η χρήση βίας είναι ορισμένες φορές απαραίτητη επειδή δεν είναι πάντοτε εφικτό να πετύχει κανείς αυτό που θέλει σταδιακά, με λογικές μεθόδους;\nΘα απέφευγα τη βία με κάθε τρόπο. Θα δοκίμαζα τα πάντα πριν καταφύγω σ’ αυτή. Όμως, αν για παράδειγμα βρισκόμουν\nενάντια σε ένα απολυταρχικό καθεστώς και ήταν θέμα επιβίωσης, θα πολεμούσα, ναι.\n37. Αν ήξερες, ότι όλοι όσοι γνωρίζεις θα πεθάνουν αύριο, ποιον θα επισκεπτόσουν τελευταίο;\nΜόλις πέτυχες διάνα τον μεγάλο μου φόβο. Δε θέλω ούτε να σκέφτομαι τέτοιο ενδεχόμενο! Δε θέλω με τίποτα να δω αγαπημένους μου\nανθρώπους να φεύγουν. Πάντα κάνω μπλακ χιούμορ ότι θα φύγω πρώτη εγώ!\n38. Τι θα έκανες διαφορετικά, αν γνώριζες ότι κανείς δεν θα σε κρίνει;\nΊσως να είχα πάει στην Καλών Τεχνών και όχι στη Γαλλική Φιλολογία τελικά! Αλλά απ’ την άλλη μεριά, πιθανότατα δε θα ήμουν ο ίδιος άνθρωπος. Οι δυσκολίες που περνάμε στη ζωή είναι τα παράσημά μας. Μας διαμορφώνουν, σμιλεύουν τον χαρακτήρα μας σε μεγάλο βαθμό. Δε θα άλλαζα κάτι, λοιπόν. Μου αρέσει εδώ που κατέληξα να βρίσκομαι!\n39. Πότε ήταν η τελευταία φορά που άκουσες τον χτύπο της καρδιάς σου (από αληθινή συγκίνηση);\nΤον Φεβρουάριο που μόλις πέρασε. Όταν ήρθαν οι κούτες απ’ το τυπογραφείο με το «Πέρα απ’ τ’ Άστρα» μέσα. Μετά από δέκα\nχρόνια συνεχούς εργασίας είδα το Angel Eyes να ολοκληρώνεται.\nΑισθάνθηκα λίγο σαν τον Φρόντο στον «Άρχοντα των δαχτυλιδιών» του Τόλκιν, αμέσως μετά την καταστροφή του Ενός\nΔαχτυλιδιού. Συγκίνηση αναμεμειγμένη με κόπωση και καρδιοχτύπι για την ολοκλήρωση της αποστολής αφενός. Αλλά\nκαι μια περίεργη νοσταλγία για την ίδια την περιπέτεια και το δύσκολο ταξίδι αφετέρου.\nΗ καρδιά μου συνεχίζει να χτυπά δυνατά, βέβαια, αυτή τη φορά για την καινούργια σειρά μυθιστορημάτων με τίτλο «Κάτω\nΚόσμος», που γράφουμε μαζί με την καλή μου φίλη και συνάδελφο Μαρία Κέρογλου. Χρησιμοποιώντας τη μέθοδο της αναδιατύπωσης διάφορων περιστατικών από την Ελληνική\nΜυθολογία, προσπαθούμε να αναδείξουμε μέσω της λογοτεχνίας του Φανταστικού θέματα προς προβληματισμό πολύ ρεαλιστικά.\nΗ έμφυλη βία, η διαστροφή της ανθρώπινης ψυχής, ο ατελής ανθρώπινος νόμος, η φθορά που προκαλεί η εξουσία, είναι\nμερικά απ’ τα θέματά μας. Το πρώτο βιβλίο της σειράς μας, με τίτλο «Αθάνατες του Αζραέλ» κυκλοφόρησε τον Ιούνιο του 2021\nκαι πραγματεύεται την αποκρουστική θεματική της γυναικοκτονίας.


Ε Μ ΠΡΟ Σ... για Ανάπτυξη !: Μίκης: "Νοιώθω χειρότερα από την Χούντα" (Video)\nΟ Μίκης Θεοδωράκης πήγε και τα είπε στην πρωινή εκπομπή του Γιώργου Παπαδάκη στην τηλεόραση του ΑΝΤ1.\n«Αδιάντροπο ξεπούλημα» χαρακτήρισε ο Μίκης την όλη κατάσταση των αποκρατικοποιήσεων.\nΣήμερα νιώθω «λίγο χειρότερα απ΄ ότι ένιωθα στη Χούντα. Και αυτό το λεω με πλήρη επίγνωση».\nΠαρουσίασε την τρόικα ως τον ...\nΔήμιο που «θα έρθει να μας αποτελειώσει. Όλη η περιουσία της Ελλάδας είναι στο σφυρί και μπορεί να πουληθεί οπουδήποτε».\nΗ Τρόικα είπε ο κ. Θεοδωράκης είναι «είναι ένα σύστημα παράνομο εθνικά. Ένα απόστημα».\n«Πρέπει να ενωθούμε γιατί κινδυνεύει η πατρίδα. Ανεξαρτήτως ιδεολογιών. Όλοι οι Έλληνες πατριώτες πρέπει να γίνουν μια γροθιά για να απαντήσουν στο σύστημα και στους ξένους».\n«Ο ελληνικός λαός είναι προδομένος και δεν πιστεύει σε άλλους ηγέτες». Αυτό που θα έλεγε στον κ. Παπανδρέου ότι «τα βάζει με όλο τον ελληνικό λαό και ότι ο δρόμος που έχεις πάρει είναι επικίνδυνος και αδιέξοδος».\nΌσο για τον ίδιο είπε «Τι να θέλω; είναι δυνατόν στα 86 μου να θέλω τίποτα άλλο; Είμαι πολύ πλήρης»\n«Είμαι φανατικός με την Ελλάδα και έδωσα όλη τη ζωή μου. Όσοι θέλουν ας με ακούσουνε, όσοι θέλουν ας μην με ακούσουνε».


Ardell Deluxe Pack Lash 110 with Applicator - Γυναικεία Προϊόντα Ομορφιάς - BEAUTY WEB\nΑρχική σελίδα\tΚατάστημα\tΜΑΤΙΑ\tΨεύτικες Βλεφαρίδες\tReturn to previous page\nArdell Deluxe Pack Lash 110 with Applicator\nArdell Deluxe Pack Lash 110 with Applicator ποσότητα\nCategories: Ψεύτικες Βλεφαρίδες, ΜΑΤΙΑ\nTags: ardell, eyelashes, false, lashes\nΣυσκευασία 2 σετ ψεύτικων βλεφαρίδων από την Ardell η οποία περιλαμβάνει μαζί και απλικατέρ για την πιο εύκολη εφαρμογή των βλεφαρίδων καθώς και Duo κόλλα.\nΌλα τα προϊόντα για ένα εντυπωσιακό βλέμμα σε μία πλήρη συσκευασία.\nΚαθαρίστε διεξοδικά τις βλεφαρίδες και τα βλέφαρά σας ώστε να μην έχουν μακιγιάζ και λιπαρότητα.\n1. Ελέγξτε το μέγεθος: Βάλτε τις βλεφαρίδες πάνω από τις φυσικές σας βλεφαρίδες. Αν εκτείνονται πέρα από τη γραμμή των βλεφαρίδων σας, κόψτε το τμήμα που περισσεύει με ένα ψαλιδάκι.\n2. Βάλτε την κόλλα: Πιέστε μια λεπτή γραμμή κόλλας κατά μήκος της ταινίας των βλεφαρίδων. Για να την απλώσετε ομοιόμορφα, μπορείτε να χρησιμοποιήσετε μια οδοντογλυφίδα. Περιμένετε περίπου 30 δευτερόλεπτα για να στερεωθεί η κόλλα.\n3. Εφαρμόστε τις βλεφαρίδες: Βάλτε τις βλεφαρίδες όσο πιο κοντά γίνεται στη γραμμή των φυσικών σας βλεφαρίδων. Χρησιμοποιήστε τις άκρες των δακτύλων σας για να πιέσετε προσεκτικά την ταινία και να τις στερεώσετε.\nΔώστε πρώτος μία αξιολόγηση “Ardell Deluxe Pack Lash 110 with Applicator” Ακύρωση απάντησης\nArdell LashTite Adhesive for I...\nArdell Eyelash Deluxe Pack 109...\nL’oreal Double Extension Carbon Black Mascara\nW7 In The Night Eyeshadow Palette


H "τέχνη" της ανάγνωσης του Κορανίου - Artviews\nART & CULTUREΩ9\nΤο κοράνι είναι το πιο διαβασμένο βιβλίο στον Ισλαμικό κόσμο, ενώ έχει δοθεί εξαιρετική σημασία στην διατήρηση, απομνημόνευση και απαγγελία του. Η ικανότητα αποστήθισης και απαγγελίας θεωρείται ύψιστη αρετή στο Ισλάμ ενώ ο γνώστης όλων των γραφών <<Χαφίζ>>, αποτελεί έναν από τους πιο αξιοσέβαστους τίτλους στον Μουσουλμανισμό. Η ικανότητα αυτή μάλιστα είναι αρκετή για την απόκτηση πανεπιστημιακού τίτλου στο Ιράν.\nΑποτελεί το σύνολο των αποκαλύψεων του θεού στον Μωάμεθ και περιλαμβάνει 115 κεφάλαια τις σούρες οι οποίες υποδιαιρούνται σε στροφές. Την νύχτα του πεπρωμένου ο Θεός επέτρεψε ο Λόγος του να κατέλθει και να ενστερνιστεί σε αυτόν.\nΟ όρος <<Tajwid>> λεξιλογικά αναφέρεται σε κάτι το οποίο γίνεται σωστά, όταν όμως γίνεται λόγος για το Κοράνι και την απαγγελία του σημαίνει το να δίνεις σε κάθε λέξη του Κορανίου τα κατάλληλα χαρακτηριστικά σε διαφορετικές περιπτώσεις.\nΌταν απαγγέλθηκέ το κοράνι από τον αρχάγγελο Γαβριήλ στον προφήτη Μωάμεθ, έγινε με ένα συγκεκριμένο τρόπο ο οποίος είναι και ο αποδεκτός για την μετάδοση των μηνυμάτων των οποίων περιέχει.\nΤην εποχή του προφήτη δεν ήταν αναγκαία η μελέτη του Tajwid, αφού αυτός ήταν ο φυσικός τρόπος ομιλίας. Η ανάγκη για καταγραφή των κανόνων απαγγελίας του ιερού αυτού κείμενου, εμφανίστηκε όταν οι Άραβες αναμείχθηκαν με τους μη Άραβες και άρχισαν να κάνουν λάθη κατά την απαγγελία. Η εφαρμογή του Tajwid αποτελεί αναγκαιότητα ενώ σε αντίθετη περίπτωση αποτελεί αμαρτία.\nΗ ηθελημένη αλλαγή οποιαδήποτε γράμματος δεν είναι επιτρεπτή. Δικαιολογημένοι θεωρούνται οι άνθρωποι των οποίων η γλώσσα δεν περιέχει γράμματα παρόμοια με τα Αραβικά, η κατάσταση όμως αυτή δεν πρέπει να λειτουργήσει ως παράδειγμα για τους υπόλοιπους πιστούς.\nΟ προφήτης συνήθιζε να κάνει την απαγγελία σε έναν αργό μελωδικό τόνο ίδιο με αυτόν που τον είχε διδάξει ο Αλλάχ. Όπως κάθε επιστήμη έτσι και το Tajwid,περιέχει μια σειρά από βασικούς κανόνες οι οποίοι πρέπει να γίνουν κατανοητοί σε αυτόν που επιδιώκει να εντρυφήσει σε αυτούς.\nΤα οφέλη από την γνώση της τέχνης του Tajwid είναι πολλαπλά, αρχικά αυτοί που απαγγέλλουν το Κοράνι θα βρεθούν παρέα με τους αγγέλους αφού το κοράνι είναι αυτό που θα οδηγήσει τους ανθρώπους στο παράδεισο. Επίσης αυτοί που απαγγέλλουν το ιερό κείμενο θα συγκαταλέγονται στους καλύτερους ενώ για κάθε γράμμα του κορανίου που απαγγέλλεται δίνονται στο πιστό δέκα ανταμοιβές.\nΟι λόγιοι έχουν διαχωρίσει δύο τύπους λαθών κατά τη διάρκεια του Tajwid, τα φανερά λάθη τα οποία εμπίπτουν στον ίδιο επίπεδο με την διάπραξη αμαρτίας και τα κρυφά λάθη τα οποία θεωρούνται ως απόρροια της έλλειψης πληρότητας των απαιτούμενων γνώσεων. Μια τρίτη μορφή σφάλματος που πραγματοποιείται και από τους Άραβες και από τους μη Άραβες, είναι η επίτευξη σωστών παύσεων και ξεκινημάτων.\nΟ Χαφίζ δεν γίνεται να σταματήσει και να αρχίσει από την επόμενη λέξη αυθαίρετα, πρέπει να ληφθεί υπόψιν το νόημα του κειμένου και η αρχή να γίνει σε λέξη η οποία να απεικονίζει το σωστό και ολοκληρωμένο νόημα ακόμα και αν χρειαστεί να γυρίσει πίσω δύο με τρεις λέξεις.\nΓι αυτό το λόγο είναι πολύ σημαντική η γνώση του Αραβικού αλφαβήτου από όλους τους μουσουλμάνους, αφού πολλά γράμματα μπορεί να ακούγονται παρόμοια είναι όμως τελείως διαφορετικά κατά την προφορά τους.\nΚατά την διάρκεια ανάγνωσης του Κορανίου πολύ σημαντική είναι η κατανόηση του νοήματος των λέξεων, η ενστέρνιση ότι αποτελούν τον λόγο του θεού και όχι του ανθρώπου και η εξατομίκευση του νοήματος δηλαδή ο κάθε αναγνώστης να αισθάνεται ότι τα μηνύματα που διαβάζει απευθύνονται σε αυτόν προσωπικά.\nΌσον αφορά τα εξωτερικά ήθη της ανάγνωσης σημαντική είναι η καθαρότητα των ρούχων και του σώματος ενώ πρέπει να αποφεύγεται η διακοπή της αναγνώσεως για να τελεστεί επικοινωνία με τους ανθρώπους.\nΗ απαγγελία του κορανίου αποτελεί μια επιστήμη η οποία διαδόθηκε από γενιά σε γενιά μέσω ειδικών δασκάλων οι οποίοι είναι ικανοί να διορθώσουν τα λάθη που πραγματοποιεί ένας πιστός κατά την απαγγελία.\nΈνα από τα σπουδαιότερα κέντρα εκμάθησης της απαγγελίας του κορανίου αποτελεί το πανεπιστήμιο Al–Azhar στο Κάιρο της Αιγύπτου του οποίου αποστολή είναι η διάδοση της ισλαμικής θρησκείας και πολιτισμού. Η ανάγνωση του κορανίου ολόκληρο ή σε αποσπάσματα, πραγματοποιείται κυρίως την Παρασκευή σε τζαμί, στο σπίτι κατά την διάρκεια θρησκευτικών εορτών ενώ πρόσφατα εντάχθηκε και το ραδιόφωνο ως μέσο.\nΗ ανάγνωση του κορανίου έχει ένα λειτουργικό, ένα μυστηριακό και ένα μυστικιστικό σκοπό ενώ πραγματοποιείται σύμφωνα με κανόνες ψαλτικής, προφοράς και προσωδίας. Η κάθε απαγγελλόμενη σούρα μπορεί να πάρει διαφορετικές μουσικές μορφές ανάλογα το ταλέντο του αναγνώστη.\nΤο κείμενο του κορανίου δεν περιέχει σημάδια που να δείχνουν την μελωδία, εμπεριέχονται είκοσι έξι σύμβολα τα οποία δείχνουν την σωστή προφορά ενός συμφώνου ή το αν απαγορεύονται οι παύσεις σε ένα συγκεκριμένο κομμάτι, χωρίς όμως να γίνεται αναφορά σε θέματα ,που αφορούν την μουσική.\nΗ καθαρή προφορά και ο σωστός διαχωρισμός των στροφών ώστε να υπάρχει συντακτική ορθότητα αποτελούν τα δύο πιο βασικά στοιχεία της τέχνης της απαγγελίας.\nΗ ανάγνωση του κορανίου γίνεται πάντα από έναν άνθρωπο και αρχίζει με δύο υποχρεωτικές φράσεις που η μία ακολουθεί την άλλη. <<Θεέ προστάτευσε με από τον κακό διάβολο>> και << Στο όνομα του ελεήμονος και ευσπλαχνικού Αλλάχ>> και η υποχρεωτική καταληκτική φράση είναι: << Ο μεγάλος θεός είπε την αλήθεια>>.\nΕλένη Κονδύλη Μπασούκου, Αραβικός Πολιτισμός, (Αθήνα: Ελληνικά Γράμματα,2007) σελ .187.\nRabi-us-Thaani, Sımple rules of Tajweed,( South Africa: Jamiatul Ulama,2010) σελ.1.\nAl-Azhar Institute In Association with The Open School for Arabic and Islamic Studies, learn_tajweed_quran σελ.3\nTouma, Hassan Habib, Η μουσική των Αράβων. (Θεσσαλονίκη: Εν χορδαίς,2006)σελ.155.


Η ΦΑΡΜΑΚΟΓΛΩΣΣΑ ΚΙΡΚΗ: Η επιστροφή των ακραίων\nΗ επιστροφή των ακραίων\nΤην ώρα που ο αρχηγός της Νέας Δημοκρατίας συναντιόταν με τον Πρόεδρο της Δημοκρατίας για να του εκφράσει τις έντονες αντιρρήσεις του κόμματός του για τη συμφωνία στην οποία κατέληξαν οι διαπραγματεύσεις Ελλάδας - ΠΓΔΜ, ο Αντώνης Σαμαράς προχωρούσε ένα βήμα παραπέρα: με δηλώσεις του στρεφόταν εναντίον του κ. Παυλόπουλου, κατηγορώντας τον για «ανιστόρητη σύμπλευση» με τον κ. Τσίπρα, ενώ εμφανιζόταν ο ίδιος ως κληρονόμος της παρακαταθήκης του Κ. Καραμανλή και του Α. Παπανδρέου.\nΔεν προκαλεί εντύπωση το γεγονός ότι παρόμοια αντίδραση με του κ. Σαμαρά εξέφρασε με τις δικές του χτεσινές δηλώσεις ο πρόεδρος της ΠΓΔΜ Γκιόργκι Ιβάνοφ, χαρακτηρίζοντας «απαράδεκτη» τη συμφωνία, «επιζήμια για τη Μακεδονία», ενώ εκτίμησε ότι «η Ελλάδα κατάφερε να επιτύχει στο μέγιστο τα αιτήματά της».\nΑλλά αυτή είναι η ιστορία του Μακεδονικού ζητήματος τα τελευταία 25 χρόνια. Η επικράτηση των ακραίων φωνών, η υποδαύλιση εθνικιστικών παθών, η δημιουργία εθνικιστικών μορφωμάτων που φαντασιώνονται την επιστροφή των Βαλκανίων στις πολεμικές συρράξεις των αρχών του 20ού αιώνα.\nΚαι ο λόγος που για πρώτη φορά σε αυτά τα άγονα χρόνια γίνεται ορατή η προοπτική μιας τελικής συμφωνίας είναι ότι οι δυο λαοί ένιωσαν στο πετσί τους τις συνέπειες αυτού του αδιέξοδου. Και ανέθεσαν τη λύση σε νέες –αλλά πιο ώριμες– πολιτικές δυνάμεις.\nΟ κ. Σαμαράς και ο κ. Ιβάνοφ θέλουν πάση θυσία να αποφευχθεί μια συμφωνία. Γιατί αν ολοκληρωθεί η διαδικασία που ήδη ξεκίνησε, τότε ο δικός τους ρόλος θα πάψει να υπάρχει. Δεν έχει θέση το εθνικιστικό μίσος και ο αλληλοαποκλεισμός μεταξύ δυο φιλικών κρατών που μάλιστα ανήκουν στην ίδια ευρωπαϊκή πολιτική οικογένεια.\nΕιδικά ο κ. Σαμαράς επιδιώκει με τη στάση που ακολουθεί σήμερα να πάρει τη ρεβάνς για την αποπομπή του το 1992 από τον πατέρα του σημερινού του αρχηγού και από τον Κωνσταντίνο Καραμανλή, τον οποίο σήμερα υποκριτικά επικαλείται.\nΕίναι αλήθεια ότι του έχει δοθεί από τον Κυριάκο Μητσοτάκη η άνεση να κατευθύνει το κόμμα προς τον ακροδεξιό εθνικισμό. Με δική του ευθύνη, η Ν.Δ. κινδυνεύει να καταλήξει κόμμα των Σαμαρά - Γεωργιάδη και Βορίδη. Ο μόνος που λείπει είναι ο Γ. Καρατζαφέρης.\nΑναρτήθηκε από Kirki στις 12:32 π.μ.


τριποτάμου - Εφημερίδα Ημερήσια Ημαθίας\nΣάββατο 30 Μαΐου 2020 23:17\nΠρόσωπο των ημερών ο δημοτικός σύμβουλος της μείζονος (;) μειοψηφίας του δημοτικού συμβουλίου της Βέροιας, με τους ΣΥΝΔΗΜΟΤΕΣ του Παύλου Παυλίδη, Γιώργος Γουλτίδης, τον οποίο φιλοξενήσαμε το μεσημέρι της Πέμπτης 21ης Μαΐου στις ΑΝΑ...κρίσεις της διαδικτυακής τηλεόρασης της ΗΜΕΡΗΣΙΑΣ, με παράλληλη αναμετάδοση από το Ράδιο Αιχμή-102,8. Ιδιαίτερα «τηλεοπτικός» ο κ. Γουλτίδης, σίγουρα απέδειξε ότι είναι έμπειρος...\nΣε ηλικία μόλις 54 ετών έφυγε από τη ζωή η ΑΝΑΣΤΑΣΙΑ ΣΑΒΒΑ ΛΑΖΑΡΙΔΟΥ\n13 Μαΐ 2020 09:44\nΈφυγε από τη ζωή σε ηλικία μόλις 54 ετών η ΑΝΑΣΤΑΣΙΑ ΣΑΒΒΑ ΛΑΖΑΡΙΔΟΥ. Η κηδεία της θα γίνει σήμερα Τετάρτη 13 Μαϊου 2020 και ώρα 1.00 μ.μ. από τον Ιερό Ναό Αγίων Αποστόλων Πέτρου και Παύλου - Τριποτάμου.\nΙστοσεμινάρια για εκπαιδευτικούς ΠΕ70 με θέμα την Εξ Αποστάσεως Εκπαίδευση\n14 Απρ 2020 10:35\nΟ Συντονιστής Εκπαιδευτικού Έργου Γεώργιος Μακαρατζής σε συνεργασία με το Διευθυντή του 3ου Δημοτικού Σχολείου Βέροιας Μιλτιάδη Τσουλή (ΠΕ70) και τον εκπαιδευτικό του 1ου Δημοτικού Σχολείου Βέροιας Γρηγόρη Ίτσκο (ΠΕ70) διοργάνωσαν και υλοποίησαν τρία ιστοσεμινάρια (webminars) με θέμα «Χρήση και παιδαγωγική αξιοποίηση ψηφιακών συστημάτων εξ αποστάσεως διδασκαλίας». Τα ιστοσεμινάρια πραγματοποιήθηκαν με τη...\nΟ Σύλλογος Φίλων ποταμού Τριποτάμου Βέροιας σας προσκαλεί στη δεύτερη βόλτα στο ποτάμι που θα πραγματοποιηθεί την Κυριακή 8 Μαρτίου. Θα συναντηθούμε αυτή τη φορά στις 11 το πρωί, στη γέφυρα του Προμηθέα (λαϊκή αγορά). Με τα αυτοκίνητα θα φτάσουμε μέχρι τις Φλαμουριές. Από εκεί θα κατέβουμε στο υδροηλεκτρικό του Τριποτάμου. Ακολούθως θα περπατήσουμε από τη δεξιά όχθη προς τα κάτω, μέχρι τον τρίτο μεγαλύτερο...\nΤην Πέμπτη 13 Φεβρουαρίου 2020, στην αίθουσα του Δημοτικού Συμβουλίου Βέροιας πραγματοποιήθηκε η γενική συνέλευση του Συλλόγου Φίλων Ποταμού Τριπόταμου. Η διαδικασία ξεκίνησε με τον απολογισμό πεπραγμένων της απερχόμενης διοίκησης και συνεχίστηκε με διάλογο και κατάθεση προτάσεων από τα μέλη του Συλλόγου. Από την εκλογική διαδικασία και τις αρχαιρεσίες που ακολούθησαν, αναδείχθηκε το νέο Διοικητικό...\nΜπήκαμε στην τελική ευθεία της κανονικής διάρκειας του πρωταθλήματος και οι ομάδες άρχισαν ήδη να σκέπτονται την διαδικασία των πλεϊ οφ και των πλεϊ άουτ που θα ακολουθήσει. Οι πέντε πρώτες τα πλεϊ οφ, για την ανάδειξη του πρωταθλητή και οι υπόλοιπες, με εξαίρεση τον Αχιλλέα Νάουσας που είναι η μοναδική ίσως από τις 16 ομάδες της Α' κατηγορίας της Ένωσής μας που δεν καίγεται για τους βαθμούς, την ψυχοφθόρα...


ΑΘΗΝΑ (ΑΠΕ- ΜΠΕ)- Επανάσταση στη γενετική μηχανική, με στοχευμένες εφαρμογές σε συγκεκριμένες θέσεις στο γονιδίωμα, έχει φέρει η μέθοδος CRISPR/Cas9, η οποία θεωρείται ως η πιο δημοφιλής εφαρμογή, λόγω της απλότητας, ευελιξίας της ακρίβειας και του χαμηλού κόστους.\n«Κλειδί» για την ασφάλεια είναι η έρευνα και η ανάπτυξη τεχνολογιών, που θα διασφαλίζουν την «επιστροφή» στην αρχική κατάσταση του γονιδιώματος, στην περίπτωση που γίνει κάτι λάθος, ή κάτι δεν πάει καλά. Έως τότε, η επιστημονική κοινότητα πρέπει να καταλήξει στο «κατώφλι» ασφάλειας, με βάση τους κανόνες που ισχύουν στις δοκιμές των ?συμβατικών? γονιδιακών θεραπειών» είπε και πρόσθεσε ότι «οι εφαρμογές σε σωματικά κύτταρα είναι ένα πρώτο βήμα για την επιβεβαίωση της ασφάλειας της μεθόδου και οι μόνες που δικαιολογούν κλινικές δοκιμές σε άνθρωπο προς το παρόν».\nΑναφερόμενος στο θέμα της ευγονικής, έθεσε τα ερωτήματα: «Θέλουμε τον σχεδιασμό των απογόνων μας;», «Ποιά είναι τα όρια της ?αρνητικής? ευγονικής (πρόληψη ασθενειών) και τι σημαίνει ?υγιές έμβρυο?;», «Πώς μπορούμε να αποφύγουμε τον σχεδιασμό;».\nΟ συνδυασμός της χρήσης της μεθόδου CRISP και της επέμβασης στα γεννητικά κύτταρα, ή σε πρώιμα έμβρυα, μπορεί να οδηγήσει στον γενετικό σχεδιασμό των μελλοντικών γενεών και στη γενετική βελτίωση του ανθρώπου. Με τη δυνατότητα να επιλέγονται τα χαρακτηριστικά των απογόνων με επέμβαση στα γεννητικά κύτταρα γίνεται πλέον εφικτό οι μελλοντικές γενιές θα καθορίζονται από τους γονείς ή την κοινωνία.\n«Το ζητούμενο όμως δεν είναι απλώς η ασφάλεια των σχεδιαζόμενων επεμβάσεων, αλλά και η ηθικότητά τους, καθώς εισάγουμε έτσι τον σχεδιασμό της ζωής και αντικαθιστούμε το φυσικό με το τεχνητό. Η συνεχής σύγκρουση της φυσικής και της τεχνητής επιλογής είναι ήδη σήμερα και θα αποτελέσει ακόμη περισσότερο στο μέλλον, ένα από τα πιο σημαντικά και αμφιλεγόμενα ζητήματα βιοηθικής» προθέτει ο π. Τρικκαλιώτης.


Ζοζέπ Μπορέλ: «Είμαστε έτοιμοι να συνεχίσουμε να εργαζόμαστε για διάλογο με την Τουρκία» - Αγγελιοφόρος της Ηπείρου\nΑρχική Κόσμος Ζοζέπ Μπορέλ: «Είμαστε έτοιμοι να συνεχίσουμε να εργαζόμαστε για διάλογο με την...\nΣυνάντηση με τον Υπουργό Εξωτερικών της Τουρκίας Μεβλούτ Τσαβούσογλου στις Βρυξέλλες αναμένεται να έχει ο Ύπατος Εκπρόσωπος της ΕΕ όπως ανέφερε ο ίδιος μετά την τηλεδιάσκεψη της Προέδρου της Κομισιόν Ούρσουλα Φον Ντερ Λάιεν με τον Πρόεδρο της Τουρκίας Ταγίπ Ερντογάν στην οποία συμμετείχε.\nΟ Ζοζέπ Μπορέλ τόνισε ότι η ΕΕ είναι έτοιμη να συνεχίσει να εργάζεται «για διάλογο με την Τουρκία». Ειδικότερα, ο Ύπατος Εκπρόσωπος της ΕΕ σημείωσε:\n«Συμμετείχα με την Ούρσουλα Φον Ντερ Λάιεν σε μια χρήσιμη συνομιλία με τον Ταγίπ Ερντογάν σήμερα. Είμαστε έτοιμοι να συνεχίσουμε να εργαζόμαστε για διάλογο με την Τουρκία. Ανυπομονώ να καλωσορίσω τον Μεβλούτ Τσαβούσογλου στις Βρυξέλλες για να συνεχίσω την αποστολή που ελήφθη από τους ηγέτες στο Ευρωπαϊκό Συμβούλιο τον Δεκέμβριο».


Ο Μητροπολίτης Δωδώνης απαντάει για το κουστούμι – The Panhellenic Post\nΟ Μητροπολίτης Δωδώνης απαντάει για το κουστούμι\n«Γι’ αυτό και ο Μητροπολίτης Χονγκ Κόνγκ δεν τελεί Θ. Λειτουργίες. Μόνο η Ρωσική Εκκλησία έχει σχετική άδεια να τελείται η Θ. Λειτουργία στη ρωσική πρεσβεία και μπορούν να παρευρεθούν μόνο όσοι αποδεικνύουν με το διαβατήριό τους πως είναι Ρώσοι πολίτες”, σημειώνει ο κ. Χρυσόστομος.\n“Λένε ότι πέταξα τα ράσα. Στην Κωνσταντινούπολη φοράνε ράσα; Ή μήπως ήμουν σε κανένα κλαμπ;” υπογραμμίζει με τον γνωστό καυστικό του τρόπο.\n“Έχω συνηθίσει να μην κάνω την πάπια και να μη δίνω απάντηση σε τυφλοπόντικες που βγαίνουν τη νύχτα από τους υπονόμους και λερώνουν από όπου κι αν περάσουν”, επισημαίνει με τον ιδιαίτερο δηκτικό του τρόπο.\n“Και τους λέω πως θα ξαναφορέσω κοστούμι” συμπληρώνει ο Μητροπολίτης Δωδώνης, “αν αυτό επιβάλλεται και μπορώ μόνο με αυτόν τον τρόπο να βοηθήσω την Εκκλησία να κάνουμε κάτι καλό”.\n[Top], [Κίνα. Απάντηση], [Ράσα], [Χρυσόστομος]\nΜια Ελληνοαμερικανίδα μπαίνει... σφήνα στους άνδρες του Λας Βέγκας


ITHOMI NEWS: Απίστευτο κι όμως ελληνικό: Προσπαθεί επί 14 χρόνια να αποδείξει ότι δεν είναι νεκρός!!! (βίντεο)\nΑπίστευτο κι όμως ελληνικό: Προσπαθεί επί 14 χρόνια να αποδείξει ότι δεν είναι νεκρός!!! (βίντεο)\nΜια απίστευτη και ανήκουστη περιπέτεια ζει εδώ και 14 χρόνια ο κύριος Γιάννης Διαμαντής, ο οποίος προσπαθεί να αποδείξει στο κράτος ότι δεν είναι νεκρός…\nΟ κ. Διαμαντής πηγαίνοντας πριν 14 χρόνια να ψηφίσει στο Δήμο Αιγάλεω, του οποίου είναι δημότης, διαπίστωσε ότι δεν μπορεί, αφού όπως του είπαν ήταν νεκρός. Διερευνώντας την υπόθεση διαπίστωσε ότι ένας άλλος άνδρας με το ίδιο ακριβώς ονοματεπώνυμο, είχε πεθάνει το εν λόγω διάστημα, μετά από νοσηλεία του στο Τζάνειο Νοσοκομείο. Κι εκεί ήταν που άρχισε ο Γολγοθάς του.\nΟ δεύτερος κύκλος παράνοιας ξεκίνησε όταν το δικαστήριο εξέδωσε απορριπτική απόφαση, με αιτιολόγηση ότι την αίτηση για αλλαγή των στοιχείων πρέπει να την κάνει ο νεκρός Διαμαντής και όχι ο ζωντανός! Η σύζυγος του κυρίου Διαμαντή περιέγραψε σειρά προβλημάτων που αντιμετωπίζει όλα αυτά τα χρόνια η οικογένειά της, όπως το ότι δεν μπορεί να πάρει οικογενειακό επίδομα ή ότι δεν ήταν δυνατό να κάνει απονομή κληρονομιάς μετά το θάνατο του πεθερού της.\nΟ παθών πάντως, όπως είπε στο «Καλημέρα Ελλάδα», όλο αυτό το χρονικό διάστημα κάνει κανονικά φορολογικές δηλώσεις και πληρώνει φόρους, αφού για την Εφορία είναι ζωντανός. Η μάχη για την απόδειξη του αυτονόητου συνεχίζεται με ακόμα ένα δικαστήριο για την οικογένεια Διαμαντή.


** CARMINE - 2800 - FLORENCE, ΦΛΩΡΕΝΤΊΑ **\nCarmine - 2800 - Φλωρεντία\n68 Via Del Leone, Φλωρεντία, Ιταλία\nΤο ήσυχο Carmine - 2800 - Florence προσφέρει άνετα δωμάτια στο κέντρο της Φλωρεντίας.\nΠαλάτσο Πίττι, Μουσείο Φυσικής Ιστορίας και Πινακοθήκη Ουφίτσι βρίσκεται 550 μέτρα μακριά από το ξενοδοχείο. Το κέντρο της πόλης απέχει 2 χλμ από τις εγκαταστάσεις.\nΤα δωμάτια στο Carmine - 2800 - Florence διαθέτουν καναπέ, ψυγείο, κουζίνα, τηλεόραση και αίθριο. Όλα έχουν ξύλινο δάπεδο και γαλλική επίπλωση.\nΤο ξενοδοχείο προσφέρει ήσυχη τοποθεσία, 1000-μέτρα μακριά από το σταθμό του τρένου Σιδηροδρομικόςς Santa Maria Novella. Θα σας πάρει περίπου 10 λεπτά οδικώς για να φτάσετε στο Peretola αεροδρόμιο, που βρίσκεται 10 χλμ μακριά.\nStars Hostel Ανόι


ΒΙΟΜΗΧΑΝΙΑ ΠΛΑΣΤΙΚΩΝ ΣΩΛΗΝΩΝ 2012-2013\nΒιομηχανία πλαστικών σωλήνων, 2016 Βιομηχανία πλαστικών σωλήνων, 2015 Βιομηχανία πλαστικών σωλήνων, 2014-2015 Βιομηχανία πλαστικών σωλήνων, 2013-2014 Βιομηχανία πλαστικών σωλήνων, 2012-2013\nΣταθεροποιείται το 2013 η βιομηχανία πλαστικών σωλήνων, μετά από ζημιές της τάξεως των 25 εκατ. ευρώ το 2012\nΤάσεις σταθεροποίησης της παραγωγής της, με αύξηση του όγκου ορισμένων κατηγοριών προϊόντων και μείωση άλλων, καταγράφει το 2013 η ελληνική βιομηχανία πλαστικών σωλήνων, η οποία το 2012 παρουσίασε υψηλές ζημιές, αλλά δημιούργησε προϋποθέσεις σταθερής εξαγωγικής επέκτασης, επεκτεινόμενη εμπορικά σε νέες αγορές του εξωτερικού.\nΟ τομέας πλήττεται έντονα τα τελευταία χρόνια από την καθίζηση της εγχώριας κατασκευαστικής δραστηριότητας και τη μείωση των δημόσιων έργων ύδρευσης και αποχέτευσης, ενώ τους τελευταίους μήνες αντιμετωπίζει πιέσεις και από την αυξημένη εισαγωγική διείσδυση που επιχειρούν εταιρείες γειτονικών χωρών, διεκδικώντας ακόμη και την ανάληψη κρατικών προμηθειών. Το θέμα απασχολεί έντονα τις επιχειρήσεις του τομέα και ο Σύνδεσμος Βιομηχανιών Πλαστικών Ελλάδας έχει καλέσει τα αρμόδια υπουργεία να προβαίνουν σε εργαστηριακή ποιοτική επαλήθευση της επάρκειας και συμμόρφωσης των εισαγόμενων προϊόντων προς τους ισχύοντες κανονισμούς, αντί να αρκούνται στις σχετικές έγγραφες διαβεβαιώσεις.\nΣύμφωνα με την Ελληνική Στατιστική Αρχή, το πρώτο πεντάμηνο του 2013, σε σύγκριση με το ίδιο πεντάμηνο του 2012, η παραγωγή άκαμπτων πλαστικών σωλήνων κάθε είδους από πολυμερή του αιθυλενίου, που αντιπροσωπεύει πλέον περί το ήμισυ της συνολικής παραγωγής του τομέα, μειώθηκε κατά 14,4% (σε επίπεδα που είναι 64,5% χαμηλότερα από τα αντίστοιχα της ίδιας χρονικής περιόδου του έτους 2005). Ωστόσο, συγχρόνως, όμως, αυξήθηκε η παραγωγή άκαμπτων πλαστικών σωλήνων κάθε είδους από πολυμερή του βινυλοχλωριδίου κατά 24,3% (σε επίπεδα που είναι 45,9% χαμηλότερα από τα αντίστοιχα της ίδιας χρονικής περιόδου του έτους 2005), ενώ η παραγωγή λοιπών, εύκαμπτων σωλήνων και εξαρτημάτων τους από πλαστικές ύλες, αυξήθηκε κατά 7,5% (σε επίπεδα που είναι 22,8% χαμηλότερα από τα αντίστοιχα της ίδιας χρονικής περιόδου του έτους 2005).\nΗ κρίση των τελευταίων ετών, που έχει οδηγήσει παραδοσιακές και άλλοτε πανίσχυρες εταιρείες του τομέα σε αναστολή λειτουργίας ή και αποχώρηση από την αγορά, μεταφράστηκε το 2012 σε περαιτέρω πτώση των εσόδων των επιχειρήσεων και, κυρίως, σε καταγραφή υψηλών ζημιών, μεγάλο μέρος των οποίων οφείλονται στο κόστος υποαπασχόλησης και αδράνειας του παραγωγικού δυναμικού, σε απομειώσεις παγίων και σε προβλέψεις για κινδύνους, λόγω επισφαλών απαιτήσεων.\nΑνάπτυξη φαίνεται να γνώρισε, όμως, η δραστηριότητα της παραγωγής σωλήνων για χρήσεις στη γεωργία, κυρίως λόγω διεύρυνσης των εξαγωγών.\nΟ τομέας εμφάνισε το 2012 ως σύνολο, σε σύγκριση με το 2011, μειωμένα κατά 30% κέρδη προ φόρων, τόκων και αποσβέσεων (οκτώ εκατ. ευρώ σύμφωνα με τα διαθέσιμα στοιχεία), ίσα προς το 5,7% των συνολικών εσόδων του (7,7% το 2011), σε συνθήκες πτώσης των εσόδων του κατά 5% και κάμψης του μεικτού περιθωρίου κέρδους του (19,4% από 20,1%). Η συρρίκνωση των συνολικών κερδών σε λειτουργικό επίπεδο, όπως και η διόγκωση των τελικών ζημιών, οφείλεται σε σημαντικό βαθμό στα δυσμενέστατα αποτελέσματα μεμονωμένων επιχειρήσεων, η επιβίωση των οποίων το 2012 τέθηκε σε δοκιμασία. Επιπροσθέτως, τα αποτελέσματα αρκετών επιχειρήσεων επιβαρύνθηκαν με υψηλές χρηματοοικονομικές δαπάνες και αυξημένες προβλέψεις για κινδύνους.\nΟι συνολικές πωλήσεις 18 ΑΕ και ΕΠΕ του τομέα, μεγάλου, μεσαίου και μικρού μεγέθους, τα οικονομικά στοιχεία των οποίων έχουν γίνει γνωστά, ανήλθαν το 2012 σε 140,7 εκατ. ευρώ και είναι μειωμένες κατά 7,6 εκατ. ευρώ (-5%). Προφανώς, αφού η εγχώρια κατανάλωση πλαστικών σωλήνων υπολογίζεται ότι μειώθηκε κατά 12% και οι τιμές δεν βελτιώθηκαν σημαντικά, οι εναπομείνασες επιχειρήσεις, ως σύνολο, καρπώθηκαν τον τζίρο των εταιρειών που τέθηκαν εκτός αγοράς, περιόρισαν την εισαγωγική διείσδυση και επεκτάθηκαν εξαγωγικά. Μείωση πωλήσεων παρουσίασαν οι 11 από τις 18, δηλαδή περίπου οι έξι στις δέκα.\nΟι 18 αυτές βιομηχανικές εταιρείες στις 31.12.2012 διέθεταν πάγια και κυκλοφορούντα περιουσιακά στοιχεία της τάξεως των 260 εκατ. ευρώ και, ως σύνολο, κατέγραψαν:\nΜεικτά κέρδη 27,3 εκατ. ευρώ, μειωμένα κατά 8% (-2,5 εκατ. ευρώ).\nΚέρδη προ φόρων, τόκων και αποσβέσεων (EBITDA), ύψους 8 εκατ. ευρώ, μειωμένα κατά 30% (-3,4 εκατ. ευρώ).\nΖημιές προ φόρων και τόκων (EBIT) 2,9 εκατ. ευρώ, που ισοδυναμούν με επιδείνωση κατά 4,5 εκατ. ευρώ (κέρδη 1,7 εκατ. ευρώ το 2011) και ίσες προς το -2,0% των πωλήσεων, έναντι αντίστοιχου ποσοστού +1,1% το 2011.\nΖημιές προ φόρων 23,1 εκατ. ευρώ, αυξημένες κατά τέσσερις φορές περίπου (-18,4 εκατ. ευρώ) και ίσες προς το -16,4% των πωλήσεων, έναντι αντίστοιχου ποσοστού -3,1% το 2011.\nΚαθαρές ζημιές, μετά την πρόβλεψη για φόρους, ύψους 24,6 εκατ. ευρώ, αυξημένες κατά 2,4 φορές περίπου (-17,3 εκατ. ευρώ) και ίσες προς το -17,5% των πωλήσεων, έναντι αντίστοιχου ποσοστού -4,9% το 2011.\nΩστόσο, με κριτήριο τα τελικά, καθαρά αποτελέσματα κερδοφόρες ήταν, οριακά έστω, οι 11 από τις 18 επιχειρήσεις (61% του συνόλου), σε αντίθεση με τις υπόλοιπες επτά (39% του συνόλου), οι οποίες παρουσίασαν ζημιές.\nΤα συνολικά ίδια κεφάλαια των 18 επιχειρήσεων (133,5 εκατ. ευρώ) είναι οριακά αυξημένα το 2012 (+0,3 εκατ. ευρώ), εν μέρει λόγω της λογιστικής αναπροσαρμογής μέρους των παγίων και, κυρίως, λόγω της εισροής σημαντικών κεφαλαίων σε επιχείρηση του τομέα από την πολυεθνική μητρική της εταιρεία, σε συνθήκες μείωσης του συνόλου των απασχολουμένων κεφαλαίων (260,1 εκατ. ευρώ στο τέλος της χρήσης) κατά 11% (-33,6 εκατ. ευρώ). Για τους λόγους που προαναφέρθηκαν η αναλογία των ιδίων κεφαλαίων προς τα συνολικά κεφάλαια του τομέα αυξήθηκε σε 51,3% το 2012, από 45,3% το 2011. Συγχρόνως, οι συνολικές υποχρεώσεις τους (126,6 εκατ. ευρώ στο τέλος της χρήσης) μειώθηκαν κατά 21,2% (-34 εκατ. ευρώ, εν μέρει λόγω ρύθμισης-διαγραφής των οφειλών μίας επιχείρησης), με αύξηση των μακροπρόθεσμων υποχρεώσεων και μείωση των βραχυπρόθεσμων, που προσδίδει μεγαλύτερη κεφαλαιακή ευστάθεια στον τομέα.\nΑυτά προκύπτουν από την επεξεργασία των ισολογισμών τους, σύμφωνα με στοιχεία που αντλήθηκαν από το CD-ROM «Ελληνική Βιομηχανία 2012-2013», το ΓΕΜΗ, το www.inr.gr και τους διαδικτυακούς ιστότοπους και τις αρμόδιες υπηρεσίες των ίδιων των επιχειρήσεων, ορισμένες από τις οποίες οφείλουν πολύ σημαντικό μέρος του κύκλου εργασιών τους σε άλλες βιομηχανικές ή εμπορικές δραστηριότητες.\nΔεν συμπεριλαμβάνονται στις εν λόγω επιχειρήσεις άλλες εταιρείες του ευρύτερου κλάδου των πλαστικών ή και του κλάδου των μεταλλικών προϊόντων, οι οποίες παράγουν και πλαστικούς σωλήνες, αλλά κατά κύριο λόγο διαφορετικά προϊόντα.\nΑναλυτικότερα, οι 18 αυτές επιχειρήσεις, που έχουν βασικό βιομηχανικό αντικείμενο την παραγωγή πλαστικών σωλήνων, κατέγραψαν:\nΗ ΑΝΤΡΙΤΕΚ ΕΥΡΩΠΗΣ AΒΕΕ ΣΥΣΤΗΜΑΤΩΝ ΑΡΔΕΥΣΗΣ (εδρεύει και έχει το εργοστάσιό της στη Λάρισα) έσοδα 2,49 εκατ. ευρώ, μειωμένα έναντι εκείνων του 2011 (2,57 εκατ. ευρώ) κατά 2,8%, EBITDA 0,19 εκατ. ευρώ (0,18 εκατ. ευρώ το 2011), κέρδη προ φόρων 0,01 εκατ. ευρώ (0,015 εκατ. ευρώ) και οριακά θετικά καθαρά κέρδη (0,01 εκατ. ευρώ το 2011), απασχολώντας συνολικά κεφάλαια 2,18 εκατ. ευρώ στο τέλος της χρήσης (ίδια κεφάλαια 1,01 εκατ. ευρώ). Η απόδοση του μέσου ενεργητικού της τη χρήση 2012 σε EBITDA είναι 8,8%.\nΗ ΒΕΗ ΕΥΑΓΓΕΛΙΑ & ΣΙΑ ΕΠΕ (Καβάλα) έσοδα 3,40 εκατ. ευρώ, μειωμένα έναντι εκείνων του 2011 (3,90 εκατ. ευρώ) κατά 13,0%, EBITDA 0,29 εκατ. ευρώ (0,27 εκατ. ευρώ το 2011), κέρδη προ φόρων 0,02 εκατ. ευρώ (0,01 εκατ. ευρώ) και οριακά θετικά καθαρά κέρδη (0,01 εκατ. ευρώ το 2011), απασχολώντας συνολικά κεφάλαια 3,53 εκατ. ευρώ στο τέλος της χρήσης (ίδια κεφάλαια 1,51 εκατ. ευρώ). Η απόδοση του μέσου ενεργητικού της τη χρήση 2012 σε EBITDA είναι 8,3%.\nΗ ΔΡΙΒΑΣ Π. Δ. & ΥΙΟΙ ΔΡΙΒΑΠΛΑΣΤ ΑΕ (Αττική) έσοδα 5,45 εκατ. ευρώ, μειωμένα έναντι εκείνων του 2011 (5,68 εκατ. ευρώ) κατά 4,1%, EBITDA 0,61 εκατ. ευρώ (0,76 εκατ. ευρώ το 2011), κέρδη προ φόρων 0,26 εκατ. ευρώ (0,37 εκατ. ευρώ) και καθαρά κέρδη 0,18 εκατ. ευρώ (0,27 εκατ. ευρώ), απασχολώντας συνολικά κεφάλαια 5,13 εκατ. ευρώ στο τέλος της χρήσης (ίδια κεφάλαια 3,50 εκατ. ευρώ). Η απόδοση του μέσου ενεργητικού της τη χρήση 2012 σε EBITDA είναι 12,0%.\nΗ ΕΙΣΑΝΤΕΞ ΑΒΕΕ (Λέσβος, παράλληλα και εμπορίας άλλων ειδών) έσοδα 1,31 εκατ. ευρώ, μειωμένα έναντι εκείνων του 2011 (σχεδόν 0,32 εκατ. ευρώ) κατά 0,7%, EBITDA 0,11 εκατ. ευρώ (-0,01 εκατ. ευρώ το 2011), κέρδη προ φόρων -0,08 εκατ. ευρώ (-0,15 εκατ. ευρώ) και καθαρά κέρδη -0,08 εκατ. ευρώ (-0,15 εκατ. ευρώ το 2011), απασχολώντας συνολικά κεφάλαια 3,78 εκατ. ευρώ στο τέλος της χρήσης (ίδια κεφάλαια 1,04 εκατ. ευρώ). Η απόδοση του μέσου ενεργητικού της τη χρήση 2012 σε EBITDA είναι 2,9%.\nΗ ΙΝΤΕΡΠΛΑΣΤ ΑΕ ΣΥΣΤΗΜΑΤΑ ΣΩΛΗΝΩΝ (Θεσσαλονίκη - Κομοτηνή) έσοδα 11,98 εκατ. ευρώ, μειωμένα έναντι εκείνων του 2011 (13,35 εκατ. ευρώ) κατά 10,2%, EBITDA 2,39 εκατ. ευρώ (1,15 εκατ. ευρώ το 2011), κέρδη προ φόρων -0,17 εκατ. ευρώ (-0,32 εκατ. ευρώ) και καθαρά κέρδη -0,49 εκατ. ευρώ (-0,97 εκατ. ευρώ), απασχολώντας συνολικά κεφάλαια 26,87 εκατ. ευρώ στο τέλος της χρήσης (ίδια κεφάλαια 7,78 εκατ. ευρώ). Η απόδοση του μέσου ενεργητικού της τη χρήση 2012 σε EBITDA είναι 8,9%.\nΗ ΡΟΚΙΖΑΣ ΣΤ. ΑΒΕΕ ΓΕΩΡΓΙΚΩΝ ΕΦΟΔΙΩΝ (Αργολίδα) έσοδα 2,91 εκατ. ευρώ, αυξημένα έναντι εκείνων του 2011 (2,46 εκατ. ευρώ) κατά 18,4%, EBITDA 0,15 εκατ. ευρώ (0,26 εκατ. ευρώ το 2011), κέρδη προ φόρων 0,12 εκατ. ευρώ (0,11 εκατ. ευρώ) και καθαρά κέρδη 0,08 εκατ. ευρώ (0,07 εκατ. ευρώ), απασχολώντας συνολικά κεφάλαια 3,13 εκατ. ευρώ στο τέλος της χρήσης (ίδια κεφάλαια 2,19 εκατ. ευρώ). Η απόδοση του μέσου ενεργητικού της τη χρήση 2012 σε EBITDA είναι 4,8%.\nΗ ΣΚΡΙΜΙΖΕΑΣ Ε. ΑΒΕΕ (Βοιωτία) έσοδα 1,79 εκατ. ευρώ, μειωμένα έναντι εκείνων του 2011 (1,83 εκατ. ευρώ) κατά 2,2%, EBITDA 0,46 εκατ. ευρώ (0,27 εκατ. ευρώ το 2011), κέρδη προ φόρων 0,25 εκατ. ευρώ (0,07 εκατ. ευρώ) και καθαρά κέρδη 0,18 εκατ. ευρώ (0,05 εκατ. ευρώ), απασχολώντας συνολικά κεφάλαια 1,98 εκατ. ευρώ στο τέλος της χρήσης (ίδια κεφάλαια 0,89 εκατ. ευρώ). Η απόδοση του μέσου ενεργητικού της τη χρήση 2012 σε EBITDA είναι 23,1%.\nΗ ΣΤΑΥΡΑΚΑΝΤΩΝΑΚΗΣ Γ. AE (Ηράκλειο, παράλληλα και εμπορίας άλλων ειδών) έσοδα 6,55 εκατ. ευρώ, αυξημένα έναντι εκείνων του 2011 (6,02 εκατ. ευρώ) κατά 8,8%, EBITDA 0,85 εκατ. ευρώ (0,65 εκατ. ευρώ το 2011), κέρδη προ φόρων0,59 εκατ. ευρώ (0,31 εκατ. ευρώ) και καθαρά κέρδη 0,46 εκατ. ευρώ (0,23 εκατ. ευρώ), απασχολώντας συνολικά κεφάλαια 10,65 εκατ. ευρώ στο τέλος της χρήσης (ίδια κεφάλαια 9,86 εκατ. ευρώ). Η απόδοση του μέσου ενεργητικού της τη χρήση 2012 σε EBITDA είναι 8,0%.\nΗ ΣΩΛΗΝ ΑΒΕΕ ΚΑΤΑΣΚΕΥΗΣ ΠΛΑΣΤΙΚΩΝ ΣΩΛΗΝΩΝ (Αττική - Μαγνησία) έσοδα 3,76 εκατ. ευρώ, μειωμένα έναντι εκείνων του 2011 (4,53 εκατ. ευρώ) κατά 17,1%, EBITDA 0,18 εκατ. ευρώ (0,17 εκατ. ευρώ το 2011), κέρδη προ φόρων -0,49 εκατ. ευρώ (-0,24 εκατ. ευρώ) και καθαρά κέρδη -0,50 εκατ. ευρώ (-0,26 εκατ. ευρώ), απασχολώντας συνολικά κεφάλαια 5,98 εκατ. ευρώ στο τέλος της χρήσης (ίδια κεφάλαια 4,56 εκατ. ευρώ). Η απόδοση του μέσου ενεργητικού της τη χρήση 2012 σε EBITDA είναι 3,0%.\nΗ ΤΣΑΛΕΡΑΣ Κ. ΒΙΟΜΗΧΑΝΙΑ ΠΛΑΣΤΙΚΩΝ ΣΩΛΗΝΩΝ ΑΕ (Αττική) έσοδα 3,05 εκατ. ευρώ, αυξημένα έναντι εκείνων του 2011 (2,97 εκατ. ευρώ) κατά 2,6%, EBITDA 0,33 εκατ. ευρώ (επίσης 0,33 εκατ. ευρώ το 2011), κέρδη προ φόρων σχεδόν 0,07 εκατ. ευρώ (0,06 εκατ. ευρώ) και καθαρά κέρδη 0,03 εκατ. ευρώ (0,02 εκατ. ευρώ), απασχολώντας συνολικά κεφάλαια 3,15 εκατ. ευρώ στο τέλος της χρήσης (ίδια κεφάλαια 1,47 εκατ. ευρώ). Η απόδοση του μέσου ενεργητικού της τη χρήση 2012 σε EBITDA είναι 10,5%.\nΗ ΦΑΣΟΗΣ Γ. Χ. FASO PLAST ABEE (Αττική) έσοδα 10,97 εκατ. ευρώ, αυξημένα έναντι εκείνων του 2011 (10,61 εκατ. ευρώ) κατά 3,4%, EBITDA 1,29 εκατ. ευρώ (1,60 εκατ. ευρώ το 2011), κέρδη προ φόρων 0,11 εκατ. ευρώ (0,03 εκατ. ευρώ) και καθαρά κέρδη 0,05 εκατ. ευρώ (-0,03 εκατ. ευρώ το 2011), απασχολώντας συνολικά κεφάλαια 15,52 εκατ. ευρώ στο τέλος της χρήσης (ίδια κεφάλαια 6,41 εκατ. ευρώ). Η απόδοση του μέσου ενεργητικού της τη χρήση 2012 σε EBITDA είναι 8,3%.\nΗ ΦΕΡΟΡ ΑΕΒΕ ΒΙΟΜΗΧΑΝΙΑ ΠΛΑΣΤΙΚΩΝ & ΓΕΩΡΓΙΚΩΝ ΕΦΑΡΜΟΓΩΝ (Κιλκίς) έσοδα 1,37 εκατ. ευρώ, αυξημένα έναντι εκείνων του 2011 (1,29 εκατ. ευρώ) κατά 6,1%, EBITDA -0,45 εκατ. ευρώ (-0,59 εκατ. ευρώ το 2011), κέρδη προ φόρων -9,45 εκατ. ευρώ (-1,67 εκατ. ευρώ) και καθαρά κέρδη -9,45 εκατ. ευρώ (-1,67 εκατ. ευρώ), απασχολώντας συνολικά κεφάλαια 7,50 εκατ. ευρώ στο τέλος της χρήσης (ίδια κεφάλαια 1,95 εκατ. ευρώ). Η απόδοση του μέσου ενεργητικού της τη χρήση 2012 σε EBITDA είναι -6,0%.\nΗ ΑGRODRIP ΑBEΕ ΣΥΣΤΗΜΑΤΩΝ ΑΡΔΕΥΣΕΩΣ - ΥΔΡΕΥΣΕΩΣ (Θεσσαλονίκη) έσοδα 2,62 εκατ. ευρώ, μειωμένα έναντι εκείνων του 2011 (3,21 εκατ. ευρώ) κατά 18,3%, EBITDA 0,37 εκατ. ευρώ (0,45 εκατ. ευρώ το 2011), οριακά θετικά κέρδη προ φόρων (0,04 εκατ. ευρώ το 2011) και μηδενικά καθαρά κέρδη (0,02 εκατ. ευρώ το 2011), απασχολώντας συνολικά κεφάλαια 4,59 εκατ. ευρώ στο τέλος της χρήσης (ίδια κεφάλαια 2,45 εκατ. ευρώ). Η απόδοση του μέσου ενεργητικού της τη χρήση 2012 σε EBITDA είναι 8,1%.\nΗ EURODRIP ΑΒΕΓΕ (Βοιωτία) έσοδα 33,30 εκατ. ευρώ, αυξημένα έναντι εκείνων του 2011 (31,49 εκατ. ευρώ) κατά 5,7%, EBITDA 4,32 εκατ. ευρώ (2,55 εκατ. ευρώ το 2011), κέρδη προ φόρων 0,74 εκατ. ευρώ (-0,23 εκατ. ευρώ) και καθαρά κέρδη 0,47 εκατ. ευρώ (-1,28 εκατ. ευρώ το 2011), απασχολώντας συνολικά κεφάλαια 87,00 εκατ. ευρώ στο τέλος της χρήσης (ίδια κεφάλαια 51,22 εκατ. ευρώ). Η απόδοση του μέσου ενεργητικού της τη χρήση 2012 σε EBITDA είναι 5,0%.\nΗ KARINA ABEE ΠΛΑΣΤΙΚΩΝ ΣΩΛΗΝΩΝ (Κιλκίς) έσοδα 7,67 εκατ. ευρώ, μειωμένα έναντι εκείνων του 2011 (12,72 εκατ. ευρώ) κατά 39,6%, EBITDA -4,19 εκατ. ευρώ (1,29 εκατ. ευρώ το 2011), κέρδη προ φόρων -6,93 εκατ. ευρώ (-0,80 εκατ. ευρώ) και καθαρά κέρδη -6,93 εκατ. ευρώ (-0,80 εκατ. ευρώ), απασχολώντας συνολικά κεφάλαια 17,79 εκατ. ευρώ στο τέλος της χρήσης (ίδια κεφάλαια 0,36 εκατ. ευρώ). Η απόδοση του μέσου ενεργητικού της τη χρήση 2012 σε EBITDA είναι -18,1%.\nΗ PALAPLAST ΒΙΟΜΗΧΑΝΙΑ ΠΛΑΣΤΙΚΩΝ ΣΩΛΗΝΩΝ ABEE (Θεσσαλονίκη) έσοδα 20,60 εκατ. ευρώ, μειωμένα έναντι εκείνων του 2011 (22,88 εκατ. ευρώ) κατά 10,0%, EBITDA 2,25 εκατ. ευρώ (2,41 εκατ. ευρώ το 2011), κέρδη προ φόρων 0,31 εκατ. ευρώ (0,42 εκατ. ευρώ) και καθαρά κέρδη 0,19 εκατ. ευρώ (-0,16 εκατ. ευρώ), απασχολώντας συνολικά κεφάλαια 30,90 εκατ. ευρώ στο τέλος της χρήσης (ίδια κεφάλαια 23,47 εκατ. ευρώ). Η απόδοση του μέσου ενεργητικού της τη χρήση 2012 σε EBITDA είναι 7,3%.\nΗ PIPELIFE ΕΛΛΑΣ ΒΙΟΜΗΧΑΝΙΑ ΠΛΑΣΤΙΚΩΝ ΣΩΛΗΝΩΝ ΑE (Βοιωτία) έσοδα 16,55 εκατ. ευρώ, αυξημένα έναντι εκείνων του 2011 (16,35 εκατ. ευρώ) κατά 1,2%, EBITDA -1,25 εκατ. ευρώ (-1,14 εκατ. ευρώ το 2011), κέρδη προ φόρων -6,53 εκατ. ευρώ (-2,24 εκατ. ευρώ) και καθαρά κέρδη -6,89 εκατ. ευρώ (-2,24 εκατ. ευρώ), απασχολώντας συνολικά κεφάλαια 13,11 εκατ. ευρώ στο τέλος της χρήσης (ίδια κεφάλαια 8,77 εκατ. ευρώ). Η απόδοση του μέσου ενεργητικού της τη χρήση 2012 σε EBITDA είναι -9,6%.\nΗ POLIECO HELLAS ΑΕBE (Αττική) έσοδα 4,95 εκατ. ευρώ, μειωμένα έναντι εκείνων του 2011 (5,17 εκατ. ευρώ) κατά 4,3%, EBITDA 0,12 εκατ. ευρώ (-0,29 εκατ. ευρώ το 2011), κέρδη προ φόρων -1,89 εκατ. ευρώ (-0,43 εκατ. ευρώ το 2011) και καθαρά κέρδη -1,90 εκατ. ευρώ (-0,44 εκατ. ευρώ), απασχολώντας συνολικά κεφάλαια 17,24 εκατ. ευρώ στο τέλος της χρήσης (ίδια κεφάλαια 5,03 εκατ. ευρώ). Η απόδοση του μέσου ενεργητικού της τη χρήση 2012 σε EBITDA είναι 0,7%.\nΗ αποδοτικότητα του μέσου ενεργητικού τους τη χρήση 2012 σε EBITDA μειώθηκε στο 3,1% (οκτώ εκατ. ευρώ), έναντι 3,9% (11,4 εκατ. ευρώ) το 2011.\nΠρώτη δημοσίευση: ΑΠΕ, 8 Αυγούστου 2013


ΠΡΟΜΗΘΕΑΣ: Το κίνημα «ΔΕΝ ΠΛΗΡΩΝΩ» απέδειξε, ποια είναι τα πραγματικά αφεντικά της χώρας….\nΤο κίνημα «ΔΕΝ ΠΛΗΡΩΝΩ» απέδειξε, ποια είναι τα πραγματικά αφεντικά της χώρας….\nΌπως είναι γνωστό, η κυβέρνηση “αποφάσισε” να κτυπήσει σκληρά το κίνημα «ΔΕΝ ΠΛΗΡΩΝΩ» και μάλιστα σε ατομικό επίπεδο του κάθε πολίτη ξεχωριστά, πριν αυτό το κίνημα, λάβει τεράστιες διαστάσεις και προχωρήσει σε ευρύτερη ανυπακοή, με άμεσο κίνδυνο την κατάρρευση του καθεστώτος. Απέφυγε να κτυπήσει το κίνημα σε μαζικό επίπεδο (π.χ. την ώρα που ανεβάζουν μαζικά τις μπάρες στα διόδια), γιατί αυτό θα είχε μεγάλο πολιτικό κόστος και αρνητική δημοσιότητα για την κυβέρνηση, ενώ ταυτόχρονα θα πύκνωνε τις τάξεις του κινήματος. Έτσι αποφάσισε να το κτυπήσει σε ατομικό επίπεδο, μακριά από τα φώτα της δημοσιότητας. Εκεί που ο κάθε πολίτης είναι μόνος και αδύναμος.\nΤο χειρότερο απ’ όλα δεν είναι η απόφαση για το κτύπημα του κινήματος, αλλά ο τρόπος. Θα βάλει λοιπόν η κυβέρνηση, 156 βουλευτές του ΠΑΣΟΚ να ψηφίσουν έναν νόμο εντελώς αντισυνταγματικό. Θα μεταφέρει στον ΚΟΚ την μην πληρωμή των διοδίων σε ιδιώτες κατασκευαστές, ωσάν να επρόκειτο για τροχαία παράβαση. Προβλέπεται μάλιστα πρόστιμο 200 ΕΥΡΩ, σύλληψη του πολίτη, από αστυνομικά όργανα και αυτόφωρο δικαστήριο. Ταυτόχρονα θα αφαιρεθεί η άδεια του αυτοκινήτου και το δίπλωμα οδήγησης. Και όλα αυτά επαναλαμβάνουμε, γιατί ο πολίτης αρνείται να πληρώσει 2 ΕΥΡΩ στον ιδιώτη εργολάβο. Εννοείται ότι το πρόστιμο θα βεβαιώνεται αμέσως στην Εφορία, ώστε να μην μπορεί ο πολίτης….. να πάρει φορολογική ενημερότητα και οι εργολάβοι ταυτόχρονα θα έχουν το δικαίωμα να κάνουν διαταγές πληρωμής και κατασχέσεις στις περιουσίες των πολιτών. Ακόμα και να τραυματίσει κάποιος σοβαρά έναν άνθρωπο με το αυτοκίνητο, τέτοιες άμεσες και σκληρές συνέπειες δεν υπάρχουν, αλλά για 2 ΕΥΡΩ, βρέθηκαν αμέσως.\nΔεν μπορούμε να πούμε τίποτε άλλο παρά ένα πράγμα.\nΤο κίνημα «ΔΕΝ ΠΛΗΡΩΝΩ» κατάφερε ήδη ένα μεγάλο κτύπημα στο καθεστώς. Κατάφερε να ξεσκεπάσει το καθεστώς και να αποδείξει, ποιοι είναι τα πραγματικά αφεντικά του τόπου.\nΓια να μην μένουν, ακόμα και στον πιο καλόπιστο, αμφιβολίες και φαντασιώσεις περί δημοκρατίας και λαϊκών αντιπροσώπων.\nΑναρτήθηκε από MORFEAS στις 4:22 μ.μ.


Ηλεκτρονικό Επιχειρείν | E-TEL.GR\nBy Γαλανόπουλος Βασίλειος | 06/03/2014\nΓια περίπου 20 χρόνια, το διαδίκτυο, internet, έχει εισχωρήσει στην ελληνική πραγματικότητα. Τόσο από τη μεριά της χρήσης των ιδιωτών, αλλά και από πλευράς επαγγελματικής αξιοποίησης. Όπως και κάθε νέα τεχνολογία λοιπόν, αντιμετωπίζει τα προβλήματα προσαρμογής, κυρίως εξοικείωσης του κοινού και ενημέρωσης.\nΗ κοινή εντύπωση είναι ότι το διαδίκτυο χρησιμοποιείται για την αποστολή και λήψη e-mails, για τη δημοσίευση δικτυακών τόπων web sites, ίσως και για τη διενέργεια ηλεκτρονικών συναλλαγών e-shops, και για λόγους κοινωνικής δικτύωσης social media (facebook, twitter κλπ.).\nΗ πραγματικότητα όμως ότι όλοι σχεδόν οι υπολογιστές είναι συνδεδεμένοι σε ένα ενιαίο δίκτυο, ξεπερνά αυτές τις λειτουργίες, που έχουν ζωή εικοσαετίας. Η εντύπωση που έχει επικρατήσει είναι ανάλογη του να έχουμε το δίκτυο κινητής τηλεφωνίας, και να νομίζουμε ότι περιορίζεται στο να έχουμε τηλεφωνητή (web site) και να στέλνουμε SMS (e-mails). Οι δυνατότητες είναι απεριόριστες. Ουσιαστικά ό,τι γίνεται μέχρι σήμερα στον ηλεκτρονικό μας υπολογιστή, ή στο τοπικό δίκτυο της επιχείρησης, μπορεί να μεταφερθεί στο web. O web browser είναι πλέον λειτουργικό σύστημα, οπότε ο υπολογιστής, το tablet ή το κινητό τηλέφωνο, είναι πλέον θέση εργασίας.\nΣε αυτό το τεχνολογικό περιβάλλον πλέον αναπτύσσουμε εφαρμογές, που μπορούν να διευκολύνουν και να εξοικονομήσουν κόστη στην επιχειρηματική δραστηριότητα.\n← Δημοσίευση Ισολογισμών Γυναικεία Επιχειρηματικότητα →


Συνταγή: Πατάτες ψητές φούρνου | Female-G\nΓιάννης Αϊβάζης: Βρίσκεται στο νοσοκομείο με κορωνοϊό αν και είναι...\nΣυνταγή: Πατάτες ψητές φούρνου\nFemale-G > Food & Home > Συνταγή: Πατάτες ψητές φούρνου\nΟι πατάτες αυτές αρχικά φαίνονται πολύ ζουμερές, αλλά μαγειρεύονται με τέτοιο τρόπο έτσι ώστε στο τέλος γίνονται τραγανές. Τη διαφορά φυσικά την κάνει το κονιάκ αλλά και το αρωματικό δεντρολίβανο, που φυσικά μπορείτε να το αντικαταστήσετε και με φρέσκια ρίγανη και φυσικά είναι ιδανικές για να συνοδέψετε το ψητό αρνί σούβλας !! Δες εδώ Ο ΔΩΔΕΚΑΛΟΓΟΣ ΤΗΣ ΕΠΙΤΥΧΗΜΕΝΗΣ ΣΟΥΒΛΑΣ\nΧρόνος προετοιμασίας : 10’\nΧρόνος ψησίματος : 50’\n1/3 φλιτζάνι μουστάρδα Dijon\n2 κ.σ. κονιάκ ή λευκό κρασί\n1 κ.σ. φρέσκο δεντρολίβανο ή θυμάρι\n1 κ.γ. αλάτι χονδρό\nΚαθαρίζετε τις πατάτες, τι πλένετε και τις κόβετε σε μέτριους κύβους . Προθερμαίνετε το φούρνο στους 200 βαθμούς. Σε ένα μεγάλο μπολ, ρίχνετε τη μουστάρδα, το ελαιόλαδο, το κονιάκ, το σκόρδο, το δεντρολίβανο, αλάτι και πιπέρι.\nΠροσθέτετε τις πατάτες και ανακατεύετε πολύ καλά με τα χέρια μας. Τις βάζετε σε σακούλα ψησίματος φούρνου και κλείνετε καλά. Ψήνετε στο κέντρο του φούρνου στους 200 βαθμούς για 50 λεπτά. Σερβίρονται ζεστές.\nTips : Αν θέλετε μπορείτε να προσθέσετε και χυμό από ένα πορτοκάλι.\nΣυνταγή: ΜΥΡΣΙΝΗ ΛΑΜΠΡΑΚΗ\nPopular, πατάτες ψητές φούρνου, συνταγή\nPrevΠαραολυμπιακοί Αγώνες: Χρυσός ο Θανάσης Γκαβέλας στα 100μ. κάνοντας και παγκόσμιο ρεκόρ!\nΤα τρία ζώδια που τους αρέσει να δημιουργούν ίντριγκεςNext\nΧρηστικές συμβουλές για να διώξετε το σκόρο με φυσικό τρόπο\nΣυνταγή: Λευκή φασολάδα με μυρώνια και καυκαλήθρες\nΣυνταγή: Γίγαντες πικάντικοι φούρνου\nΣυνταγή: Γεμιστός σολομός στη λαδόκολλα


Ntaksi.blogspot.coM: Preview Primera Division: Στη «μετα-Γκουαρντιόλα» εποχή η Μπάρτσα\nPreview Primera Division: Στη «μετα-Γκουαρντιόλα» εποχή η Μπάρτσα\n13:00 ΡΕΑΛ ΜΑΔΡΙΤΗΣ – ΣΕΒΙΛΛΗ\nΑ’ ΓΥΡΟΣ: ΣΕΒΙΛΛΗ – ΡΕΑΛ ΜΑΔΡΙΤΗΣ 2-6\nΡΕΑΛ ΜΑΔΡΙΤΗΣ: Αν και προηγήθηκε της Μπάγερν με 2-0 (Κριστιάνο Ρονάλντο 6’, 14’), οι φιλοξενούμενοι μείωσαν με πέναλτι στο 29’, ισοφαρίζοντας το σκορ του πρώτου αγώνα. Έδειξε να υστερεί σε τακτική και ταχύτητα των Βαυαρών, και με το σκορ να μην αλλάζει μετά το τέλος της παράτασης, ο Σέρχιο Ράμος αναδείχθηκε ως ο αρνητικός πρωταγωνιστή για τη Ρεάλ, αφού αστόχησε στο τελευταίο πέναλτι για την ομάδα του. Στο πρωτάθλημα, ο Μουρίνιο έσπασε το ρόδι μετά από δέκα ανεπιτυχείς συναντήσεις με τη Μπαρτσελόνα, κερδίζοντας την στο Καμπ Νου με 2-1 (Κεντίρα 17’, Κριστιάνο Ρονάλντο 73’) και αυξάνοντας τη μεταξύ τους διαφορά στους 7 βαθμούς. Την Τετάρτη ταξιδεύει στο Μπιλμπάο για την αναμέτρηση με την Αθλέτικ. Καμία απουσία για την ομάδα του Μουρίνιο.\nΣΕΒΙΛΛΗ: Άνοιξε το σκορ με τον Νεγρέδο στο 21’, ισοφαρίστηκε οχτώ λεπτά αργότερα και έχασε μεγάλη ευκαιρία να πάρει τη νίκη, με τον Νεγρέδο να χάνει πέναλτι στο 89’. Δεύτερο ματς χωρίς νίκη για τη Σεβίλλη, η οποία όμως παρέμεινε στην 9η θέση, δύο μόλις βαθμούς πίσω από την 6η Μπιλμπάο. Αν θέλει να ελπίζει για έξοδο στην Ευρώπη, είναι υποχρεωμένη να κυνηγήσει τους βαθμούς/βαθμό σήμερα στη Μαδρίτη. Την Τετάρτη υποδέχεται τη Μπέτις. Τιμωρημένοι ο μέσος Μεντέλ (30 συμμ./2 γκ.) και ο επιθετικός ντελ Μοράλ (31 συμμ./10 γκ./1 ασίστ). Εκτός ο αμυντικός Εσκουντέ (24 συμμ./1 γκ.), ο μέσος Περότι (15 συμμ./2 ασίστ) και ο επιθετικός Κανουτέ (24 συμμ./3 γκ./2 ασίστ). Αμφίβολος ο αναπληρωματικός τερματοφύλακας Πάλοπ (11 συμμ.).\nΠρόταση: Με 7 βαθμούς διαφορά από τη Μπαρτσελόνα και μετά από την τεράστια απογοήτευση για τον αποκλεισμό από το Τσάμπιονς Λιγκ, η Σεβίλλη μπορεί να πάρει κάτι από το παιχνίδι. Με αρκετό ρίσκο το Χ2 που πληρώνει στο 4.00 (Bwin).\n17:00 ΣΑΡΑΓΟΣΑ – ΜΠΙΛΜΠΑΟ\nΑ’ ΓΥΡΟΣ: ΜΠΙΛΜΠΑΟ – ΣΑΡΑΓΟΣΑ 2-1\nΣΑΡΑΓΟΣΑ: Είχε ευκαιρίες στην εκτός έδρας αναμέτρηση με τη Μαγιόρκα, αλλά την πρόδωσε και πάλι η άμυνα, δεχόμενη γκολ στο 36’, χωρίς να καταφέρει να αντιδράσει στη συνέχεια. Αυτή ήταν η τρίτη ήττα στα τέσσερα τελευταία, που την έριξε στην προτελευταία θέση, έξι βαθμούς μακριά από τη σωτηρία. Το σκηνικό μπορεί να ανατραπεί μόνο αν νικήσει σήμερα τη Μπιλμπάο και την Τετάρτη τη Λεβάντε. Θετικό ότι και τα δύο είναι εντός έδρας. Έχει τη δεύτερη χειρότερη άμυνα (60) και επίθεση (29) στην Πριμέρα. Αμφίβολοι ο αμυντικός Ομπράντοβιτς (16 συμμ.) και ο επιθετικός Αράντα (13 συμμ./2 γκ./2 ασίστ).\nΜΠΙΛΜΠΑΟ: Το γκολ του αρχισκόρερ Γιορέντε (88’) κόντρα στη Σπόρτινγκ Λισαβόνας, έδωσε ιστορική πρόκριση για τη Μπιλμπάο για τον τελικό του Γιουρόπα Λιγκ. Ο Σουσαέτα είχε ανοίξει το σκορ στο 17’, οι φιλοξενούμενοι είχαν ισοφαρίσει στο 44’, ενώ λίγο πριν τη λήξη του πρώτου ημιχρόνου ο Ιμπάι είχε δώσει το προβάδισμα για τη Μπιλμπάο, ισοφαρίζοντας το σκορ του πρώτου ημιχρόνου. Στο πρωτάθλημα προερχόταν από την άνετη επικράτηση επί της Σανταντέρ με 1-0 χάρη σε γκολ του Τοκέρο στο 12’, χωρίς να απειληθεί ιδιαίτερα στη συνέχεια. Την Τετάρτη θα υποδεχθεί τη Ρεάλ Μαδρίτης. Τιμωρημένος ο αμυντικός Αουρτενέτσε (29 συμμ./1 γκ.). Εκτός σχεδόν από την αρχή της χρονιάς οι αμυντικοί Όσιο και Καστίγιο.\nΠρόταση: Ύστατη προσπάθεια για τη Σαραγόσα, ίσως μπορέσει να χτυπήσει το παιχνίδι με τη Μπιλμπάο, η οποία μπορεί να βγάλει κούραση μετά τον ημιτελικό. 1Χ στο 1.65 (Bwin).\n19:00 ΜΑΛΑΓΑ – ΒΑΛΕΝΘΙΑ\nΑ’ ΓΥΡΟΣ: ΒΑΛΕΝΘΙΑ – ΜΑΛΑΓΑ 2-0\nΜΑΛΑΓΑ: Ήταν καλύτερη της Οσασούνα, αλλά βρέθηκε πίσω στο σκορ στο 54’. Ο Καθόρλα ισοφάρισε στο 67’, αλλά η ομάδα του δεν κατάφερε να πάρει τη νίκη, παρότι είχε δύο δοκάρια. Αυτή ήταν η δεύτερη συνεχόμενη ισοπαλία και τρίτο παιχνίδι χωρίς νίκη. Παραμένει όμως 4η, τρεις βαθμούς πίσω από τη Βαλένθια και τρεις βαθμούς πάνω από τη Λεβάντε. Ο στόχος της απευθείας εισόδου στους ομίλους του Τσάμπιονς Λιγκ θα έρθει ακόμα πιο κοντά αν καταφέρει να πάρει απόψε τη νίκη. Την Τετάρτη θα ταξιδέψει στη Βαρκελώνη για να αντιμετωπίσει τη Μπαρτσελόνα. Εκτός ο βασικός τερματοφύλακας Καμπαγιέρο (28 συμμ.), ο αμυντικός Ματάισεν (27 συμμ.) και ο μέσος Τουλαλάν (25 συμμ./3 γκ.). Αμφίβολος ο μεσοεπιθετικός Ζούλιο Μπαπτίστα (4 συμμ./1 γκ./1 ασίστ).\nΒΑΛΕΝΘΙΑ: Ηττήθηκε και δεύτερη φορά από την Ατλέτικο και αποκλείστηκε από το Γιουρόπα Λιγκ, σε ένα πολύ επεισοδιακό ματς, ειδικά στο 2ο ημίχρονο. Οι φιλοξενούμενοι πέτυχαν το μοναδικό γκολ της αναμέτρησης στο 60’, ενώ στη συνέχεια ακολούθησαν αψιμαχίες μεταξύ των παιχτών, με πρωταγωνιστές τους Σολδάδο και Τιάγκο, ο οποίος αποβλήθηκε στο 79’. Δείχνει κουρασμένη και χωρίς αυτοσυγκέντρωση στα τελευταία παιχνίδια, με εξαίρεση το 4-0 επί της Μπέτις στο Μεστάγια (Ζόνας 7’, Φεγκουλί 63’, Σολδάδο 86’, Πιάτι 88’), αν και το σκορ ήταν αρκετά πλασματικό βάση της εικόνας των ομάδων στην αναμέτρηση και ενώ η Μπέτις αγωνίστηκε με 10 από το 57’ και με 9 στα τελευταία πέντε λεπτά. Μετράει μόλις δύο νίκες στα τελευταία εφτά, αλλά τουλάχιστον διατηρείται στην 3η προνομιούχο θέση. Την Τετάρτη υποδέχεται την Οσασούνα. Τιμωρημένος ο αμυντικός χαφ Αλμπέλδα (19 συμμ.). Εκτός οι μέσοι Κανάλες (11 συμμ./1 γκ./2 ασίστ) και Μπανέγκα (13 συμμ./1 ασίστ). Αμφίβολος ο αμυντικός Ματιέ (29 συμμ./3 ασίστ).\nΠρόταση: Καλή ομάδα η Μάλαγα αλλά θεωρώ πιο ποιοτική και έμπειρη τη Βαλένθια που μπορεί να αντιδράσει. Δε θα είναι όμως εύκολο, έτσι το Χ (3.40 Bet365) φαντάζει ως το πιο πιθανό αποτέλεσμα.\n20:45 ΜΠΕΤΙΣ – ΑΤΛΕΤΙΚΟ ΜΑΔΡΙΤΗΣ\nΑ’ ΓΥΡΟΣ: ΑΤΛΕΤΙΚΟ ΜΑΔΡΙΤΗΣ – ΜΠΕΤΙΣ 0-2\nΜΠΕΤΙΣ: Δέχθηκε γκολ μόλις στο 6’ και έμεινε μέσα στο παιχνίδι, μέχρι την αποβολή του Ντοράδο στο 57’. Βρήκε διαδρόμους έτσι η Βαλένθια αλλά και τα δίχτυα άλλες τρεις φορές (63’, 86’, 88’), με τη Μπέτις να τελειώνει το παιχνίδι με 9 λόγω της αποβολής του επιθετικού Μολίνα (89’). Αυτή ήταν η πρώτη ήττα μετά από έξι αγωνιστικές, που την έριξε στη 13η θέση, έξι βαθμούς μακριά από την εξάδα. Την Τετάρτη ακολουθεί το μεγάλο τοπικό ντέρμπι κόντρα στη Σεβίλλη. Τιμωρημένοι ο αμυντικός Ντοράδο (31 συμμ./1 γκ.) και ο επιθετικός Μολίνα (25 συμμ./5 γκ./1 ασίστ). Εκτός οι αμυντικοί Μάριο (12 συμμ.) και Ουστάριτζ (7 συμμ.) και ο μέσος Χουάνμα (14 συμμ./1 ασίστ).\nΑΤΛΕΤΙΚΟ ΜΑΔΡΙΤΗΣ: Επικρατώντας για δεύτερη φορά της Βαλένθια, πήρε την πρόκριση για τον τελικό του Γιουρόπα Λιγκ, με τη νίκη που πέτυχε στο Μεστάγια με 1-0 (Αντριάν), ενώ τελείωσε το παιχνίδι με 10 λόγω της αποβολής του Τιάγκο στο 79’. Βρίσκεται στον τελικό ξανά μετά από δύο χρόνια όταν και είχε κατακτήσει το τρόπαιο. Στο πρωτάθλημα, επικράτησε εύκολα στο Βιθέντε Καλντερόν της Εσπανιόλ με 3-1, χάρη στα γκολ των Γκοντίν (9’) και Τουράν (59’, 61’). Έφτασε τις τέσσερις συνεχόμενες νίκες σε όλες τις διοργανώσεις, ενώ βρίσκεται στη 7η θέση, ένα βαθμό πίσω από Λεβάντε και ισοβαθμώντας με τη Μπιλμπάο στους 48 βαθμούς. Εφικτός ο στόχος της εισόδου στην εξάδα, αφού μετά το σημερινό έχει δύο συνεχόμενα εντός (Σοσιεδάδ, Μάλαγα). Εκτός οι αμυντικοί Σίλβιο (9 συμμ.) και Αντόνιο Λόπεζ (2 συμμ.). Αμφίβολος ο οργανωτής Ντιέγκο (26 συμμ./3 γκ./2 ασίστ).\nΠρόταση: Η Μπέτις, εκτός διεκδίκησης μιας θέσης στην εξάδα, θα έχει το μυαλό στο επερχόμενο ντέρμπι με τη Σεβίλλη. Λογικά θα βρει μια κουρασμένη Ατλέτικο, με το under να αποτελεί την επιλογή μας για την αναμέτρηση (1.95 Expekt).\n22:30 ΡΑΓΙΟ ΒΑΓΙΕΚΑΝΟ – ΜΠΑΡΤΣΕΛΟΝΑ\nΑ’ ΓΥΡΟΣ: ΜΠΑΡΤΣΕΛΟΝΑ – ΡΑΓΙΟ ΒΑΓΙΕΚΑΝΟ 4-0\nΡΑΓΙΟ ΒΑΓΙΕΚΑΝΟ: Παίζοντας άσχημα αμυντικά, δέχθηκε γκολ στο 18’ από τη Χιχόν, κατάφερε να ισοφαρίσει στο 51’ με τον Λαμπάκα, αλλά η αποβολή του ίδιου παίχτη στο 76’ έδωσε τη δυνατότητα στη γηπεδούχο να σκοράρει για δεύτερη φορά δύο λεπτά αργότερα, ενώ τέλειωσε το ματς με 9 χάρη στην αποβολή του Κασάδο στο 87’. Αυτή ήταν η έκτη ήττα στα εφτά τελευταία, που την έριξαν στη 15η θέση. Πολύ δύσκολα θα κινδυνέψει, με τη Χιχόν να απέχει 9 βαθμούς. Την Τετάρτη ταξιδεύει στο Πάλμα της Μαγιόρκα. Τιμωρημένοι οι αμυντικοί Κασάδο (30 συμμ./2 ασίστ) και Λαμπάκα (10 συμμ./1 γκ.). Εκτός ο αμυντικός Περέιρα, οι μέσοι Φουέγο (30 συμμ./1 ασίστ) και Αρμεντέρος (12 συμμ./2 γκ./2 ασίστ), και ο επιθετικός Πίτι (33 συμμ./3 γκ./4 ασίστ). Αμφίβολοι οι αμυντικοί Ραούλ Μπράβο (6 συμμ.) και Ρομπέρ (1 συμμ.).\nΜΠΑΡΤΣΕΛΟΝΑ: Καταστροφική η εβδομάδα που πέρασε για τη Μπαρτσελόνα. Το Σάββατο ηττήθηκε από τη Ρεάλ στο Καμπ Νου με 1-2 (Σάντσες 70’), φτάνοντας τη μεταξύ τους διαφορά στους εφτά βαθμούς, αποχαιρετώντας έτσι το όνειρο για την κατάκτηση του τίτλου. Την Τρίτη υποδέχθηκε την Τσέλσι με την ελπίδα να ανατρέψει το εις βάρος 1-0 του πρώτου αγώνα. Προηγήθηκε με 2-0 με τα γκολ των Μπούσκετς (35’) και Ινιέστα (43’), αλλά οι φιλοξενούμενοι κατάφεραν να σκοράρουν στο 45’+2 χωρίς να έχουν ουσιαστικά ευκαιρία σε όλο το πρώτο μέρος. Η Μπάρτσα ήταν σαφώς καλύτερη σε όλο το παιχνίδι, έκλεισε την Τσέλσι έξω από τα καρέ του Τσεχ, αλλά δεν κατάφερε να εκμεταλλευτεί την αποβολή του Τέρι στο 37’, ενώ έχασε και πέναλτι στο 49’ με τον Μέσι να στέλνει τη μπάλα στο οριζόντιο δοκάρι. Το κερασάκι στη τούρτα μπήκε στο 92’ όταν η Τσέλσι σκόραρε και δεύτερο τέρμα. Σαν να μην έφταναν όλα αυτά, την Παρασκευή παραιτήθηκε ο Γκουαρντιόλα από την τεχνική ηγεσία των Καταλανών, χωρίς να δώσει σαφείς εξηγήσεις, και έτσι στον πάγκο της ομάδας θα κάτσει ο βοηθός του Βιλανόβα. Την Τετάρτη υποδέχεται στο Καμπ Νου τη Μάλαγα. Εκτός οι αμυντικοί Φόντας (1 συμμ.), Πικέ (21 συμμ./2 γκ.) και Αμπιντάλ (22 συμμ./2 ασίστ), ο μέσος Τσάβι (29 συμμ./10 γκ./6 ασίστ) και ο επιθετικός Βίγια (15 συμμ./5 γκ./1 ασίστ).\nΠρόταση στοιχημα: Η Ράγιο αρέσκεται σε επιθετικό παιχνίδι, ενώ η Μπαρτσελόνα θέλει να ξεχάσει γρήγορα όλα τα κακώς κείμενα των τελευταίων ημερών με μία καλή εμφάνιση. Πολύ πιθανό το over που πληρώνει στο1,51.\nΑναρτήθηκε από betcatalog στις 10:37 π.μ.


Τα 10 καλύτερα ξενοδοχεία κοντά σε: Lost Hut - TripAdvisor\nΤα καλύτερα ξενοδοχεία κοντά σε: Lost Hut, Τσιάνγκ Μάι\n1, Moon Muang Soi 1, Τσιάνγκ Μάι 50200, Ταϊλάνδη\nLost Hut: Διαβάστε κριτικές\n480 από 2.958 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Lost Hut\n0,1 χλμ. από Lost Hut\n0,4 χλμ. από Lost Hut\n0,5 χλμ. από Lost Hut\n0,3 χλμ. από Lost Hut\n0,2 χλμ. από Lost Hut\n0,6 χλμ. από Lost Hut\n0,0 χλμ. από Lost Hut


Δωρεάν φάρμακα σε 50.000 ανασφάλιστους | politischios.gr\nτελ. ενημ.: 29/5/13 9:47\nΔωρεάν φάρμακα σε 50.000 ανασφάλιστους\nΜέσω των φαρμακείων του ΕΟΠΥΥ θα χορηγούνται τα φάρμακα που έχουν ανάγκη. Το μέτρο θα ξεκινήσει στην Αττική και θα επεκταθεί στη Θεσσαλονίκη και σε άλλες μεγάλες πόλεις. Αφορά κυρίως επαγγελματίες, οι οποίοι έμειναν -λόγω κρίσης- χωρίς ασφαλιστική και υγειονομική κάλυψη.\nΟ αναπληρωτής υπουργός Υγείας, Μάριος Σαλμάς, ζήτησε αρχικά τη συνδρομή των ιδιωτών φαρμακοποιών. Το προεδρείο του Πανελλήνιου Φαρμακευτικού Συλλόγου, ωστόσο, δεν δέχτηκε να συμμετάσχουν τα μέλη του, φοβούμενο ότι με τον τρόπο αυτό θα ανοίξει ο ασκός του Αιόλου και θα κληθούν στο μέλλον να πληρώνουν οι ίδιοι το κόστος ή μέρος του κόστους.\nΣύμφωνα με τις προδιαγραφές του υπουργείου Υγείας, δικαιούχοι του προγράμματος θα είναι άτομα μηδενικού εισοδήματος και χωρίς περιουσιακά στοιχεία. Το πρόγραμμα θα ξεκινήσει τον Ιούνιο και θα ολοκληρωθεί στο τέλος του έτους. Ο αριθμός μητρώου κοινωνικής ασφάλισης (ΑΜΚΑ) των ατόμων αυτών θα δοθεί στον ΕΟΠΥΥ και όταν θα χορηγείται το φάρμακο το ηλεκτρονικό σύστημα θα προβλέπει μηδενική συμμετοχή.\nΟ πρόεδρος του ΕΟΠΥΥ, Λευτέρης Παπαγεωργόπουλος, ανακοίνωσε χθες ότι σε πρώτη φάση θα λειτουργήσουν τέσσερα κοινωνικά φαρμακεία του Οργανισμού στην Αττική. .\nΣύμφωνα με τα όσα ανέφερε ο κ. Σαλμάς στους φαρμακοποιούς, εκπρόσωποι της φαρμακοβιομηχανίας το έχουν διαβεβαιώσει ότι θα προχωρήσουν σε εκπτώσεις των συγκεκριμένων φαρμάκων, ώστε να διευκολύνουν την υλοποίηση του προγράμματος.


Κωδικός Ακινήτου: 3206\nΕμβαδόν Ακινήτου : 228.00m2\nΔιώροφη μονοκατοικία 228τ.μ είναι διαθέσιμη προς πώληση στην περιοχή Ιεράπετρας , Λασιθίου . Απέχει μόλις 1 χιλιόμετρο από την θάλασσα , 15χλμ από την πόλη της Ιεράπετρας και 50χλμ από το αεροδρόμιο της Σητείας . Μπαίνοντας στο σπίτι στον πρώτο όροφο συναντάμε ένα μεγάλο ενιαίο χώρο σαλόνι - τραπεζαρία, την κουζίνα και ένα WC . Στον ίδιο όροφο υπάρχει η κυρίως κρεβατοκάμαρα με ιδιωτικό λουτρό , καθώς και ένα βεστιάριο και δύο υπνοδωμάτια με εσωτερικά λουτρά με ντουζιέρα . Εξωτερικά υπάρχει ένα μεγάλο μπαλκόνι με πέργκολα που προσφέρει όμορφη θέα στη θάλασσα και την εξοχή. Στο χαμηλότερο επίπεδο υπάρχει ένα διαμέρισμα -studio 40τ.μ περίπου με ξεχωριστή είσοδο που διαθέτει ένα καθιστικό , ένα υπνοδωμάτιο , λουτρό με ντους και ένα W.C . Δίπλα στο στούντιο υπάρχει ένα κλειστό γκαράζ και μια μεγάλη αποθήκη με χώρο για το πλυντήριο ρούχων και ένα χώρο ψυχαγωγείας. Στο οικόπεδο των 4.500τ.μ υπάρχει πισίνα διαστάσεων 7μ x 4μ και γύρω από το σπίτι υπάρχουν πλακόστρωτες βεράντες,όπου μπορεί κανείς να απολαύσει την υπέροχη θέα στα βουνά και τη θάλασσα απολαμβάνοντας την ηρεμία του περιβάλλοντος .


«ΑΝΟΙΞΗ ΠΟΛΙΤΙΣΜΟΥ»: ΠΡΟΓΡΑΜΜΑ ΕΚΔΗΛΩΣΕΩΝ ΜΑΡΤΙΟΥ ΚΑΙ ΑΠΡΙΛΙΟΥ ΣΤΗ ΝΑΟΥΣΑ\nΠλήθος εκδηλώσεων διοργανώνουν στη Νάουσα το Γραφείο Πολιτισμού και Αθλητισμού του Δήμου Νάουσας, πολιτιστικοί σύλλογοι, σχολεία και φορείς στο Δημοτικό Θέατρο, στο Δημοτικό Ωδείο κλπ. Μουσική, θέατρο, εκδηλώσεις λόγου, ενημερωτικές ομιλίες, παρουσιάσεις βιβλίων και άλλα πολλά θα έχουν την ευκαιρία να απολαύσουν οι δημότες του Δήμου Νάουσας.\nΣάββατο 22 Μαρτίου, αίθουσα εκδηλώσεων Τ.Κ. Επισκοπής, ώρα 20:00\nΠαιδική Θεατρική παράσταση «Η Μελωδία της Ευτυχίας στην Ντίσνεϊλαντ» του Μιχάλη Μιχαήλ, από το Θέατρο Τεχνόραμα, παρουσιάζουν η Περιφέρεια Κεντρικής Μακεδονίας, το Κέντρο Πολιτισμού Θεσσαλονίκης της Π.Κ.Μ., η Περιφερειακή Ενότητα Ημαθίας και ο Δήμος Νάουσας, στην αίθουσα εκδηλώσεων της Τοπικής Κοινότητας Επισκοπής. Είσοδος ελεύθερη.\nΣάββατο 22 Μαρτίου, Δημοτικό Θέατρο Νάουσας, ώρα 20:00\nΕτήσια Συναυλία Μικτής Συναυλίας και Μαντολινάτας του Μουσικού Σωματείου «Ωδείου Ναούσης».\nΚυριακή 23 & Δευτέρα 24 Μαρτίου, Δημοτικό Θέατρο Νάουσας, ώρα 20:00\n«Ας κρατήσουν οι χοροί», ετήσια μουσικοχορευτική παράσταση του πολιτιστικού συλλόγου «Πυρσός».\nΤρίτη 25 Μαρτίου, Αίθουσα Συναυλιών Εστίας Μουσών, ώρα 18:00\nΟμιλία με θέμα: «Οι ριζοσπαστικές αντιλήψεις του Ρήγα Φεραίου και η συμβολή του στην Ελληνική επανάσταση». Ομιλητής: Ιάκωβος Μιχαηλίδης, επίκουρος καθηγητής στον τομέα Νεότερης και Σύγχρονης Ιστορίας, Λαογραφίας και Κοινωνικής Ανθρωπολογίας της Φιλοσοφικής Σχολής του Α.Π.Θ. Διοργάνωση: Λύκειο των Ελληνίδων Νάουσας.\nΤρίτη 25 Μαρτίου, Δημοτικό Θέατρο Νάουσας, ώρα 18:00\nΜουσικοχορευτική εκδήλωση από την Ιερά Μητρόπολη Βεροίας, Ναούσης και Καμπανίας στο πλαίσιο εορτασμού των Κ’ Παυλείων. Συμμετέχουν η Παιδική Χορωδία και η Χορωδία Ενηλίκων της Ιεράς Μητρόπολης και ο Λαογραφικός Σύλλογος Βλάχων Νάουσας.\nΤετάρτη 26-Παρασκευή 28 Μαρτίου, Δημοτικό Θέατρο Νάουσας\n«Κωμοδύσσεια», θεατρική παράσταση για σχολεία από το Γυμνάσιο Κοπανού.\nΤετάρτη 26 Μαρτίου, Αίθουσα Συναυλιών Εστίας Μουσών, ώρα 18:30\nΤο Γραφείο Πολιτισμού και Αθλητισμού Δήμου Νάουσας, ο Σύλλογος Δασκάλων και Νηπιαγωγών Επαρχίας Νάουσας, το Βιβλιοπωλείο «Αλφάβητο» και οι Εκδόσεις Ελληνοεκδοτική παρουσιάζουν το βιβλίο της φιλολόγου Σοφίας Τσιάμη «Ένα αγόρι… Ένας ψαράς… Δυο όνειρα» σε εικονογράφηση Ανδρέα Κούρτη. Είσοδος ελεύθερη.\nΣάββατο 29 Μαρτίου, Αίθουσα Συναυλιών Εστίας Μουσών, ώρα 20:00\nΚύκλος ομιλιών «Αστέρια και Άνθρωποι στη νέα χιλιετία» που διοργανώνουν το Τμήμα Πολιτισμού και Αθλητισμού του Δήμου Νάουσας και η Εταιρεία Αστρονομίας και Διαστήματος Βόλου - παράρτημα Νάουσας με τίτλο: «Pulsars: οι …«τροβαδούροι» του Σύμπαντος!». Ομιλητής θα είναι ο κ. Χρίστος Ξενάκης, καθηγητής φυσικής. Είσοδος ελεύθερη.\nΣάββατο 29 Μαρτίου, Δημοτικό Θέατρο Νάουσας, ώρα 21:00\nΘεατρική παράσταση «Άλκηστη» του Ευριπίδη από το θέατρο τέχνης «Ακτίς Αελίου» σε απόδοση και σκηνοθεσία Νίκου Σακαλίδη παρουσιάζουν η Περιφέρεια Κεντρικής Μακεδονίας, το Κέντρο Πολιτισμού Θεσσαλονίκης της Π.Κ.Μ., η Περιφερειακή Ενότητα Ημαθίας και ο Δήμος Νάουσας. Είσοδος ελεύθερη.\nΤρίτη 1-Κυριακή 6 Απριλίου, Δημοτικό Θέατρο Νάουσας\nΘεατρική παράσταση «Το ξύλο βγήκε απ’ τον Παράδεισο» του Αλέκου Σακελάριου από τη θεατρική ομάδα του 3ου Γυμνασίου Νάουσας. Οι παραστάσεις για τα σχολεία θα δοθούν στις 1, 2 και 3 Απριλίου και για το κοινό το Σάββατο 5 και την Κυριακή 6 Απριλίου, στις 20:30 στο Δημοτικό Θέατρο Νάουσας. Σκηνοθεσία: Σαλώμη Μπουνόβα-Ολυμπία Τσίτση. Σκηνογραφία: Νίκος Κύρου.\nΣάββατο 5 Απριλίου, Αίθουσα Συναυλιών Εστίας Μουσών, ώρα 19:00\nΠαρουσίαση βιβλίου του Νικολάου Σπάρτση «Παραδοσιακή Γεωργία: Οπωροκηπευτικά-Δάση-Αλιεία και η εξέλιξή τους στη Νάουσα (φαρμακευτικές ιδιότητες στα φυτά)». Το βιβλίο θα παρουσιάσει ο γεωπόνος Εμμανουήλ Σωτηρόπουλος. Είσοδος ελεύθερη.\nΔευτέρα 7 Απριλίου, Δημοτικό Θέατρο Νάουσας, ώρα 20:30\nΜουσική Συναυλία-Αφιέρωμα στον Απόστολο Καλδάρα με αφορμή τη συμπλήρωση 24 χρόνων από το θάνατό του. Συμμετέχει πλειάδα μουσικών και τραγουδιστών από τη Νάουσα. Επιμέλεια προγράμματος-παρουσίαση: Κώστας Καλδάρας. Είσοδος ελεύθερη.\nΤετάρτη 9 Απριλίου, Αίθουσα Συναυλιών Εστίας Μουσών, ώρα 19:00\n«Η Νάουσα τιμά τον Ούλοφ Πάλμε». Εκδήλωση-αφιέρωμα στον Ούλοφ Πάλμε από τον Γιώργο Λογοθέτη, δημοσιογράφο-συγγραφέα, Λέκτορα στο Τμήμα Δημοσιογραφίας του Α.Π.Θ. Διοργάνωση: Γραφείο Πολιτισμού και Αθλητισμού Δήμου Νάουσας. Είσοδος ελεύθερη.\nΠαρασκευή 11 Απριλίου, Δημοτικό Θέατρο Νάουσας, ώρα 20:30\nΘεατρική παράσταση «Ο Έβρος απέναντι» των Μ. Ρέππα - Θ. Παπαθανασίου, σε σκηνοθεσία Γιώργου Κωνσταντίνου από το Κ.Θ.Β.Ε. και υπό την αιγίδα του Υπουργείου Μακεδονίας - Θράκης και τη συνεργασία του Δήμου Νάουσας.\nΣάββατο 12 Απριλίου, Αίθουσα Συναυλιών Εστίας Μουσών, ώρα 20:00\nΣυναυλία μουσικής δωματίου από σπουδαστές του Κρατικού Ωδείου Θεσσαλονίκης. Διοργάνωση: Γραφείο Πολιτισμού και Αθλητισμού Δήμου Νάουσας-Δημοτικό Ωδείο Νάουσας «Εστία Μουσών».\nΤρίτη 15 Απριλίου, Αίθουσα Συναυλιών Εστίας Μουσών, ώρα 20:00\nΜουσική βραδιά με τους Νίκο Ορδουλίδη και Φωτεινή Βελεσιώτου. Διοργάνωση: Σύλλογος «Φίλων της Μουσικής Ν. Ημαθίας»\nΣάββατο 26 Απριλίου, Αίθουσα Συναυλιών Εστίας Μουσών, ώρα 20:00\nΚύκλος ομιλιών «Αστέρια και Άνθρωποι στη νέα χιλιετία» που διοργανώνουν το Γραφείο Πολιτισμού και Αθλητισμού του Δήμου Νάουσας και η Εταιρεία Αστρονομίας και Διαστήματος Βόλου - παράρτημα Νάουσας με τίτλο: «Εξερεύνηση στην Ανταρκτική: Οι εμπειρίες μετά από ένα χρόνο στην άκρη της Γης». Ομιλητής θα είναι ο Ευάγγελος Καϊμακάμης, Ιατρός Πνευμονολόγος, ερευνητής σε θέματα αεροδιαστημικής ιατρικής για λογαριασμό της Ευρωπαϊκής Διαστημικής Υπηρεσίας. Είσοδος ελεύθερη.\n-Σημειώνεται ότι λεπτομερής ενημέρωση για όλες τις εκδηλώσεις θα υπάρχει μέσω αναλυτικών δελτίων τύπου σε έντυπα και ηλεκτρονικά μέσα από τους διοργανωτές. Όσον αφορά τις εκδηλώσεις της 192ης Επετείου Ολοκαυτώματος της Νάουσας θα υπάρξει ξεχωριστή ενημέρωση.\n-Πληροφορίες: Γραφείο Πολιτισμού και Αθλητισμού Δήμου Νάουσας, τηλ.: 23323 50338, 50360, e-mail: culture@naoussa.gr


Η ΕΕ καταργεί την θερινή ώρα; - Πώς θα επηρεάσει τις ζωές μας; - Triklopodia\nΚΟΙΝΩΝΙΑ. - 18 Φεβ 2018 - 8:10\nΔύο φορές τον χρόνο όλοι μας χάνουμε κάποιο ραντεβού, κάποια υποχρέωση γιατί … αλλάζει η ώρα. Είναι η θερινή και η χειμερινή με το σώμα μας ν΄ αρνείται να «δώσει» την μία παραπάνω ώρα ύπνου που κερδίζουμε στις αλλαγές.


simaia = panmar08@windowslive.com: ΕΚΤΑΚΤΟ: Σύλληψη μελών ιρανικού δικτύου τρομοκρατών στις ΗΠΑ!\nΕΚΤΑΚΤΟ: Σύλληψη μελών ιρανικού δικτύου τρομοκρατών στις ΗΠΑ!\nΗ εξάρθρωση του δικτύου ξεκίνησε όταν ο Μανσόρ Αρμπαμπσιάρ, που κατοικεί μόνιμα στην πολιτεία του Τέξας, ξεκίνησε επαφές με μυστικό πληροφοριοδότη της DEA (Drug Enforcement Agency), του οποίου το ρόλο δε γνώριζε, προκειμένου να ζητήσει βοήθεια από το καρτέλ ναρκωτικών «Ζέτας», ώστε να δολοφονήσει τον πρέσβη ανατινάζοντας το εστιατόριο στο οποίο σύχναζε!\nΣύμφωνα με το Υπουργείο Δικαιοσύνης των ΗΠΑ, ο Μ. Αρμπαμπσιάρ, ομολόγησε ότι λάμβανε οδηγίες από τον ξάδερφό του στο Ιράν, τον οποίον περιέγραψε ως «μεγάλο στρατηγό» των Ιρανικών Ενόπλων Δυνάμεων και της Δύναμης Κουτς.\nΠροκειμένου να υλοποιηθεί η δολοφονία, ο Μ. Αρμπαμπσιάρ έδωσε 73.000 ευρώ στον πληροφοριοδότη του καρτέλ ναρκωτικών, ως προκαταβολή, ενώ με την εκτέλεση του συμβολαίου θανάτου θα κατέβαλε και το υπόλοιπο ποσό από τα 1,1 εκατομμύρια. Σύμφωνα με ορισμένες δημοσιογραφικές πηγές στις ΗΠΑ, ο Ιρανός τρομοκράτης υποσχέθηκε να εφοδιάσει το καρτέλ με ποσότητες οπίου από το Ιράν.\nΜέχρι στιγμής, η πρεσβεία της Σαουδικής Αραβίας δεν έχει κάνει το οποιοδήποτε σχόλιο. Ανώνυμες πηγές της κυβέρνησης των ΗΠΑ ανέφεραν ότι τα μέτρα κατά του Ιράν θα ληφθούν από το Υπουργείο Δικαιοσύνης και το Υπουργείο Οικονομικών.\nΟ πρέσβης της Σαουδικής Αραβίας στις ΗΠΑ, Άντελ Α. αλ – Τζουμπέιρ\nΣοβαρότατη κρίση έχει ξεσπάσει μεταξύ ΗΠΑ και Ιράν, έπειτα από την εξάρθρωση δικτύου Ιρανών τρομοκρατών επί αμερικανικού εδάφους, στο οποίο εμπλέκεται η ιρανική κυβέρνηση.\nΟ πρόεδρος Μπαράκ Ομπάμα ανακοίνωσε ότι θα ληφθούν μέτρα κατά του Ιράν!\nΣύμφωνα με ανακοίνωση, προ ολίγων λεπτών, του Γενικού Εισαγγελέα των ΗΠΑ, η αμερικανική κυβέρνηση συνέλαβε δύο άτομα με τις κατηγορίες της συνωμοσίας για τη δολοφονία του Σαουδάραβα πρέσβη στην Ουάσιγκτον. Πέρα από τον πρέσβη, στόχος ήταν και οι πρεσβείες της Σαουδικής Αραβίας και του Ισραήλ στην αμερικανική πρωτεύουσα.\nΟι δύο συλληφθέντες είναι ιρανικής καταγωγής και το σχέδιό τους ήταν κατευθυνόμενο από την ιρανική κυβέρνηση! Οι δύο κατηγορούμενοι είναι ο Μανσόρ Αρμπαμπσιάρ, ιρανικής καταγωγής ο οποίος είναι κάτοχος και της αμερικανικής υπηκοότητας, και ο Γολάμ Σακουρί, στέλεχος της Δύναμης Κουτς (Quds Force), η οποία ανήκει στους Φρουρούς της Επανάστασης και είναι αρμόδια για τη διεξαγωγή ειδικών επιχειρήσεων (τρομοκρατία, δολοφονίες κτλ) στο εξωτερικό.\nΣύμφωνα με τα όσα ανακοινώθηκαν από τις Αρχές Ασφαλείας στις ΗΠΑ, οι δύο υποψήφιοι τρομοκράτες κατηγορούνται και για συνωμοσία χρήσης όπλων μαζικής καταστροφής.


Ο καθένας με τον πόνο του – Ιωάννης Σάββας\n18 Ιούλιος 2007 isavasΧωρίς σχόλια\nΟ Δούναβης, ως γνωστόν, είναι μεγάλος ποταμός. Ως μεγάλος ποταμός ξεχειλίζει συχνά και πλημμυρίζει τις γύρω περιοχές. Προσπαθώντας να αποτρέψουν τέτοιες πλημμύρες, οι Αυστριακοί έχουν κάνει πολλά έργα για να διευθετήσουν την κοίτη του. Έτσι, έχουν φτιάξει κανάλια, με αποτέλεσμα να έχει σχηματιστεί ένα νησάκι μέσα στον Δούναβη. Υπάρχει λοιπόν ο Δούναβης (Donau), το Κανάλι του Δούναβη (Donaukanal), ο Παλιός Δούναβης (Alte Donau) και το Νησί του Δούναβη (Donauinsel).\nΣτο Νησί του Δούναβη υπάρχει μια όχθη του ποταμού, επικλινής, όπου το καλοκαίρι Αυστριακοί, αλλά και τουρίστες, απλώνουν τις πετσέτες τους στο γρασίδι, λιάζονται και κολυμπούν στα νερά του ποταμού (εγώ δεν θα έμπαινα εκεί μέσα πάντως). Η όχθη αυτή βρίσκεται κοντά σε μια περιοχή, που λέγεται Kagran (Καγκράν), όπου υπάρχει ένας μεγάλος σταθμός μετεπιβίβασης (μετρό, λεωφορεία, τραμ). Οι ντόπιοι λοιπόν, μάλλον αυτοσαρκαστικά, έχουν ονομάσει αυτήν την «παραλία» με το γελοίο όνομα “Copa Kagrana”!


ΡΟΥΚΟΥ-ΜΟΥΚΟΥ: ΔΙΑΚΟΠΕΣ ΣΤΗ ΣΑΜΟΘΡΑΚΗ\nΤην ξέχασαν οι άνθρωποι, όχι όμως και οι θεοί\nΚάθε χρόνο, ή σχεδόν κάθε χρόνο, επιλέγω για διακοπές ένα Ελληνικό νησί που δεν έχω επισκεφθεί, ή μία παραλία όπως της Ηγουμενίτσας – Πρέβεζας πέρσι. Φέτος, ήρθε η σειρά και της Σαμοθράκης….\nΤην Σαμοθράκη την είχα επισκεφθεί το 1979 για 2-3 μέρες, αλλά μετά την πρώτη διανυκτέρευση έφυγα, όπως πήγα, αφού το αυτοκίνητό μου χάλασε , ανεβάζοντας θερμοκρασία στα ύψη. Μάλλον εκείνο δεν την ήθελε, αφού μόλις έπιασε Αλεξανδρούπολη του πέρασαν όλα, και γύρισα στη Θεσσαλονίκη χωρίς πρόβλημα….\nΌμως το 1979 είναι πολύ μακρινό, και δεν θυμόμουν τίποτα από το νησί, που άλλωστε δεν είχα δεί.\nΞεκινήσαμε με ένα ακόμα φιλικό ζευγάρι, που κάνουμε μαζί διακοπές συνήθως, από την Θεσσαλονίκη, και σε 3 ώρες το πολύ, φτάσαμε στην Αλεξανδρούπολη. Χωρίς κανένα πρόβλημα, μπήκαμε στο φέρυ μπότ και σε 2,5 ώρες, φτάσαμε στην Καμαριώτισα, στο μοναδικό λιμάνι του νησιού. Χωρίς καθυστερήσεις, από τον παραλιακό δρόμο, πήγαμε στο παραθαλάσσιο μοτέλ ( ενοικιαζόμενα δωμάτια ) που είχαμε κλείσει, και τακτοποιηθήκαμε.\nΒάλαμε κάτω τους χάρτες, ρωτήσαμε και το προσωπικό του μοτέλ, και καταστρώσαμε το… ‘’σχέδιο δράσεως’’ για τις επόμενες ημέρες που θα ήμασταν στο νησί.\nΗ πρώτη αυτή ημέρα, ίσως επειδή ήταν κάπως κουραστική, δεν μας ενθουσίασε. Είχα ακούσει ότι στην Σαμοθράκη δεν υπάρχουν παραλίες με άμμο, αλλά αυτό που είδα, ήταν το κάτι άλλο. Αυτή δεν ήταν θάλασσα, αυτή ήταν πετροθάλασσα !\nΕπειδή λίγο ενδιαφέρει το καθημερινό μας πρόγραμμα, θα γράψω σε ενότητες για τη Σαμοθράκη, χωρίς να παραλείψω κανένα από τα ( υποκειμενικά φυσικά ) πλεονεκτήματα και μειονεκτήματά της. Και, παριστάνοντας τον δημοσιογράφο ( τρομάρα μου ! ) στο τέλος θα έχω και μία συνέντευξη από επιχειρηματία του νησιού.\nΤο ταξίδι στην Σαμοθράκη είναι άνετο, το φέρυ μπότ έχει όλες τις ανέσεις, όμως υπάρχουν μειονεκτήματα.\nΤο πρώτο είναι ότι γίνεται ένα δρομολόγιο την ημέρα (Παρασκευοσαββατοκύριακο δύο ), οπότε πρέπει να προγραμματίσεις από πρίν όλες τις κινήσεις σου. Το δε είσιτήριο, είναι 16 ευρώ το άτομο και 60 ευρώ το ΙΧ μεσαίου μεγέθους.\nΤο δεύτερο είναι ότι στην Σαμοθράκη μπορείς να πάς ΜΟΝΟ ΑΠΟ ΑΛΕΞΑΝΔΡΟΥΠΟΛΗ. Κάποτε υπήρχε και δρομολόγιο από το Λαύριο, όμως καταργήθηκε. Αυτό φυσικά, σημαίνει την εξαιρετική δυσχέρεια που αντιμετωπίζουν όσοι από την Νότια Ελλάδα επιθυμούν να το επισκεφθούν. Φανταστείτε, από την Αθήνα να κάνεις 800 χιλιόμετρα για να πάρεις το φέρυ μπότ….\nΧώρια που θα σου σπάσουν τα νεύρα τα διαδοχικά δραχμοβόρα διόδια κάθε τόσο και λιγάκι. Από Θεσσαλονίκη πάντως, υπάρχουν 3 διόδια μέχρι Αλεξανδρούπολη, των 2,40 ευρώ το καθένα.\nΥπάρχουν δύο ξενοδοχεία, τα οποία οπτικά τουλάχιστον, δεν ενθουσιάζουν. Οπότε , οι επιλογές είναι τα διάφορα ενοικιαζόμενα δωμάτια, που υπάρχουν σε όλο το νησί. Εμείς, επιλέξαμε από το ίντερνετ το ‘’ΚΤΗΜΑ ΚΥΜΑΤΑ’’ , στην Παλαιόπολη, 5-6 χιλιόμετρα ανατολικά της Καμαριώτισας, και δεν το μετανοιώσαμε, αφού βρεθήκαμε σε ένα θαυμάσιο περιβάλλον, 30 μέτρα από την θάλασσα, που προσέφερε όλες τις απαραίτητες ανέσεις ( ταβέρνα, μπάρ, ξαπλώστρες, πάρκιγκ κτλ). Θα γράψω παρακάτω ιδιαίτερα για αυτό.\nΤο κόστος του δίκλινου δωματίου, σε όλο το νησί, δεν είναι φτηνό, αλλά ούτε και ακριβό, ανάλογα και με τις παροχές. Κυμαίνεται από 40 μέχρι 60 ευρώ τη βραδυά.\nΕδώ, το θέμα είναι περίπλοκο, και εξαρτάται από τα γούστα του καθενός. Δεν υπάρχουν καθόλου παραλίες με άμμο. Η δε θάλασσα, από την αρχή είναι όλο πέτρες, μεγέθους λεμονιού μέχρι καρπουζιού. Το ευτύχημα είναι ότι από τον χρόνο έχουν λειανθεί και δεν κόβουν. Αυτό, ΣΕ ΟΛΟ ΤΟ ΝΗΣΙ! Η μόνη παραλία που έχει σχετικά άμμο, (έξω βέβαια), είναι η Παχιά Άμμος, στο νότιο μέρος. Εκεί υπάρχει και οργανωμένη πλάζ με ξαπλώστρες κτλ.\nΗ Σαμοθράκη είναι μικρό σχετικά νησί, και οι αποστάσεις είναι κοντινές, Το οδικό δίκτυο είναι σε καλή κατάσταση, ασφαλτοστρωμένο. Φυσικά, για να επισκεφθείς κάποια μέρη, υπάρχουν χωματόδρομοι, που δεν είναι βασανιστικοί για το αυτοκίνητο.\nΥπάρχει ένας βασικός παραθαλάσσιος δρόμος, από Παχιά Άμμο – Καμαριώτισα – Θέρμα μέχρι τους Κήπους, στο Νοτιοανατολικό σημείο, όπου ο δρόμος τερματίζει σε μια μεγάλη αναξιοποίητη κατάπετρη παραλία. Οι μαύρες πέτρες, φανερώνουν ότι προέρχονται από την έκρηξη ηφαιστείου πριν από πάρα πολλά χρόνια. Επικοινωνία μεταξύ Παχιάς Άμμου και Κήπων δεν υπάρχει, αφού ο ορεινός όγκος που μεσολαβεί είναι αξεπέραστος.\nΦυσικά, υπάρχουν και οι δρόμοι της ενδοχώρας , που συνδέουν τα διάφορα χωριά, και είναι σε καλή κατάσταση.\nΗ Σαμοθράκη, έχει πολλά αξιοθέατα, που αξίζει να επισκεφθεί κανείς. Πολλά από αυτά, βασίζονται στο άφθονο νερό του νησιού, που στο διάβα του από τον ορεινό όγκο του Σάος προς την θάλασσα, δημιουργεί πανέμορφους μικρούς καταρράκτες και βάθρες, που όλες είναι επισκέψιμες. Χρειάζεται μια μικρή πεζοπορία, σε μονοπάτια μέσα από την οργιώδη βλάστηση. Το αποτέλεσμα, θα σας ευχαριστήσει σίγουρα. Αρκεί, να μεριμνήσετε να φορέσετε πάνινα παπούτσια και όχι σαγιονάρες.\nΕπιπλέον, στις βάθρες μπορείτε να κάνετε και την ‘’βουτιά’’ σας, σε διάφανο νερό που από μόνο του σε προσκαλεί.\nΆλλο αξιοθέατο που μπορείτε να επισκεφθείτε, είναι η Παναγιά η Κρημνιώτισσα, πάνω από την Παχιά Άμμο. Μια μικρή εκκλησία της Παναγίας, πάνω στο βουνό, με εκπληκτική θέα της Παχιάς Άμμου και του Αιγαίου. Μπορείτε να συνδιάσετε την επίσκεψη με μπάνιο στην Παχιά Άμμο και φαγητό ( κατσικάκι μαγειρευτό φυσικά… ) στην γραφική ταβέρνα δίπλα στην εκκλησία. Δεν φάγαμε γιατί είχαμε άλλο πρόγραμμα, αλλά η μυρωδιά μας ‘’ντάλωσε’’ !\nΑΡΧΑΙΟΤΗΤΕΣ – ΜΝΗΜΕΙΑ\nΥπάρχει κανείς που δεν γνωρίζει την ΝΙΚΗ ΤΗΣ ΣΑΜΟΘΡΑΚΗΣ ? Την ιστορία, μπορείτε να βρείτε εύκολα. Όμως, αυτά που υπάρχουν στο νησί, πρέπει να τα επισκεφθείτε οπωσδήποτε.\nΚατ, αρχή, το μέρος όπου γινόταν τα Καβείρια Μυστήρια, στο Ιερό των Θεών στην Παλαιόπολη, όπου υπάρχει και Αρχαιολογικό Μουσείο με πολύ αξιόλογα εκθέματα, πλην όμως παραμένει κλειστό λόγω ελλείψεως προσωπικού.\nΥπάρχει και το Κάστρο της Χώρας, στην πρωτεύουσα του νησιού, σε πολύ καλή κατάσταση, αλλά ανοίγει μόνο τρείς μέρες τη βδομάδα, πρω’ι’νές ώρες ( 11 – 2 ) και αυτό λόγω ελλείψεως προσωπικού. Αναπόφευκτα, σου έρχεται σαν σχόλιο η σκέψη πως εάν η Σαμοθράκη ήταν 650 χιλιόμετρα νοτιοδυτικώτερα, δεν θα υπήρχαν προβλήματα.\nΣτην Σαμοθράκη, ζούν μόνιμα περίπου 2.500 κάτοικοι, όλο το χρόνο. Οι Σαμοθρακιώτες αγαπάνε το νησί τους, και δύσκολα φεύγουν από αυτό.\nΠρωτεύουσα είναι η Χώρα, ορεινό χωριό, στο οποίο είναι και όλες οι Αρχές ( Δήμος, Αστυνομία, Πυροσβεστική κτλ ). Διασχίζοντάς το, θα βρεί ο επισκέπτης πλήθος από τουριστικά καταστήματα, ταβέρνες, καφετέριες και όλα όσα βρίσκει κάποιος σε τουριστικά μέρη. Τους καλοκαιρινούς μήνες, η κίνηση είναι αμείωτη μέχρι αργά το βράδυ.\nΞεκινώντας για Σαμοθράκη, με βάση τα όσα είχαμε ακούσει, είχαμε μεγάλες προσδοκίες ως προς τις γαστριμαργικές πανδαισίες με κατσικάκι και ψάρια, και ευτυχώς δεν διαψευστήκαμε.\nΣε όλο το νησί, το κατσικάκι έχει την πρωτοκαθεδρία, στη σούβλα , στο φούρνο στη λαδόκολα ή μαγειρευτό με διάφορους θαυμάσιους τρόπους. Το τιμήσαμε δεόντως. Όσο για τα ψάρια, φρεσκότατα ψαρεμένα γύρω από το νησί, και σε πολύ λογικές τιμές.\nΣημειωτέον, ότι όλα τα προ’ι’όντα ήταν από το νησί με ιδιαίτερη αγνή γεύση ( Όχι πατάτες Ολλανδίας, ντομάτες Αιγύπτου, λεμόνια Ισραήλ κτλ )\nΌταν ζητήσαμε κατσικάκι στη σούβλα, όλοι μας πρότειναν να πάμε στο χωριό Προφήτης Ηλίας. Τους ακούσαμε και δεν μετανοιώσαμε καθόλου. Έχει τρείς ταβέρνες, ισάξιες μεταξύ τους, με την εύοσμο κνίσσα να γεμίζει την ατμόσφαιρα, και να ανοίγει την όρεξη, σε συνδυασμό και με την εξαιρετική θέα. Φανταστείτε κατσικάκι σούβλας, κοκορέτσι, τηγανιά κατσικάκι, πατάτες ντόπιες φούρνου, σαλάτες και κρύες μπύρες…. Θεέ μου, αμάρτησα !\nΓενικά, όπου σου μυρίζει κατσικάκι, στο φούρνο ή μαγειρευτό, μπορείς να κάτσεις και να το απολαύσεις. Σε όλο το νησί !\nΌσο για τα φαγητά εστιατορίου, δεν πάει πίσω. Γνωστά φαγητά ( Παπουτσάκια, ιμάμ, γεμιστά κτλ ) μαγειρεμένα με ιδιαίτερο τρόπο και με εντόπια υλκά, μας ικανοποίησαν απόλυτα.\nΌσο για την ταβέρνα στην πανσιόν που μέναμε, την ‘’τιμήσαμε δεόντως’’ κυρίως για φρεσκότατα ψαρικά.\nΕάν κάποιος δεν θέλει να ξεφύγει από τις συνήθειές του, υπάρχει και γύρος, όπως και πίτσες. Ιδιαίτερα σε αυτές τις τελευταίες, φάγαμε από τις καλύτερες πίτσες που δοκιμάσαμε ποτέ !\nΜε αυτά τα δεδομένα, θα μπορούσα ανεπιφύλακτα να σας προτείνω τα παρακάτω.\nΓια κατσικάκι σούβλας, την ταβέρνα ‘’ΠΑΡΑΔΕΙΣΟΣ’’ στο χωριό Προφήτης Ηλίας.\nΓια κατσικάκι φούρνου ή μαγειρευτό, όπου σας μυρίσει.\nΓια φαγητά εστιατορίου, το παραδοσιακό εστιατόριο ‘’Η ΚΛΗΜΑΤΑΡΙΑ’’ στην Καμαριώτισσα.\nΓια πίτσες και μακαρονάδες, στην πιτσαρία ‘’ΦΟΥΡΝΕΛΟ’’, πάλι στην Καμαριώτισσα\nΓια φρέσκα ψάρια και ψαρικά γενικά, στην ταβέρνα ‘’ΤΑ ΚΥΜΑΤΑ’’, δίπλα στο κύμα, στην Παλαιόπολη .\nΚαι μην νομίζετε πως όπου καθόμασταν ‘’μας έπαιρναν το κεφάλι’’ κατά το κοινώς λεγόμενο. Για τεσσερα άτομα, πλήρες φαγητό με τα ποτά και τα φρούτα του, ο λογαριασμός ήταν από 42 μέχρι 52 ευρώ το ανώτατο ( λέμε για κατσικάκι και ψάρια ). Στα υπόλοιπα, ήταν φθηνότερα.\nΗ Σαμοθράκη, είναι ήσυχο νησί, απαλλαγμένο από τα εκκωφαντικά ‘’νταμπαντουμπατζίδικα’’ και ‘’ντουμπουντουμπατζίδικα’’ μαγαζιά που σε άλλο μέρος μας τρελαίνουν. Ενδείκνυται για ήσυχους ανθρώπους, που τους αρέσει η φύση. Μην περιμένετε νυχτερινά κέντρα και άλλα παρεμφερή. Μπορεί να υπάρχει και κανένα, αλλά επειδή δεν με ενδιαφέρουν, δεν ασχολήθηκα.\nΚΑΤΟΙΚΟΙ – ΕΞΥΠΗΡΕΤΗΣΗ\nΚαι λόγω της δουλειάς μου, αλλά και μέσω διακοπών, έχω γυρίσει όλη την Ελλάδα ( πλήν Κρήτης, δυστυχώς ) και γνώρισα τους ανθρώπους όλων των περιοχών. Άλλοι περισσότερο ή λιγώτερο φιλικοί και εξυπηρετικοί, και κάποιοι καθόλου δυστυχώς. Εκεί που σε βλέπουν σαν πενηντάρικο…. Έ, λοιπόν, στην Σαμοθράκη, όλοι οι άνθρωποι που γνώρισα, ήταν ιδιαίτερα φιλικοι και εξυπηρετικοί και μας έκαναν να αισθανθούμε ότι ήμασταν ‘’δικοί τους άνθρωποι’’. Χωρίς καμία υπερβολή ! Διατηρώ τις καλύτερες αναμνήσεις. Ό, τι και να σας περιγράψω, θα είναι λίγο. Φύγαμε, και αισθανθήκαμε ότι αφήσαμε πίσω φίλους μας.\nΣτο νησί, υπάρχει καραβάκι που με 20 ευρώ κάνει τον περίπλου του, σε 7-8 ώρες περίπου. Διασταυρώνοντας πληροφορίες, χωρίς να έχω πάει, σας προτείνω ΝΑ ΜΗΝ ΠΑΤΕ! Θα πιαστεί ο κώλος σας στο κάθισμα όλες τις ώρες, και είναι κάθε φορά γεμάτο. Ο κόσμος είναι σαν τα τσαμπιά σταφύλια.\nΌλα καλά στο μοτέλ που μείναμε, τέλεια περιποίηση και εξυπηρέτηση, όμως οι τουαλέτες των δωματίων, ήταν λίγο μικρότερες από τουαλέτες πλοίων. Ένα επι ενάμισι μέτρο, την μέτρησα! Για να πλυθώ έπρεπε ο μισός να είμαι έξω, ενώ για να σκουπιστώ μετά το ντούζ έπρεπε να βγώ έξω! Όσο για να μπούν δύο άτομα, ανέφικτον, εκτός και εάν ήταν κινέζοι, και μάλιστα κοντοί….\nΣΥΝΕΝΤΕΥΞΗ ΜΕ ΚΑΤΑΣΤΗΜΑΤΑΡΧΗ\nΜόλις επισκεφθήκαμε την Χώρα, στην είσοδο του χωριού σχεδόν, είδα ένα μαγαζί που μου έκανε ιδιαίτερη εντύπωση. Είχε παραδοσιακά σπιτικά προ’ι’όντα, όλα κατασκευασμένα από τον ιδιοκτήτη του, τον Αναστάσιο Καούνη.. Το έλεγαν ‘’Η CΑΜΟΘΡΑΚΗ’’.\nΤην δεύτερη φορά που επισκεφθήκαμε την Χώρα, και γιατί το ήθελα, αλλά και γιατί δεν ήθελα την ανηφόρα, που όσοι με γνωρίζουν ξέρουν ότι την μισώ και την αποφέυγω, έκατσα και έπιασα κουβέντα μαζί του, που κράτησε πολύ ώρα. Την συζήτησή μας, την μεταφέρω υπο μορφή συνεντεύξεως\nΕΡΩΤΗΣΗ. Κύριε Καούνη, πώς εσείς Σαλονικός, βρεθήκατε επαγγελματικά στη Σαμοθράκη?\nΑΠΟΚΡΙΣΗ. Στη Θεσσαλονίκη, διατηρούσα την ταβέρνα ‘’1900’’ στην Άνω Πόλη, για πολλά χρόνια, και μπορώ να πώ ότι είχα μεγάλη προτίμηση από τους συμπολίτες μας, γιατί όλα όσα έφτιαχνα ήταν καμωμένα με μεράκι και γνώσεις, που είχαν σαν πηγή την Μικρασιατική καταγωγή της οικογένειάς μου, αφού ο παππούς μου ήταν από το Α’ι’βαλί και η γιαγιά μου από τη Σμύρνη. Η γιαγιά μου λοιπόν, ήταν εξαιρετική μαγείρισα, και την τέχνη της , γιατί για τέχνη πρόκειται, την μετέδωσε στην μητέρα μου. Από εκεί και πέρα, μια και μου άρεσε πάντα η ενασχόληση με ό τι αφορά την μαγειρική γενικώς, ήταν όλα εύκολα. Πριν από 19 χρόνια, ένας φίλος μου πρότεινε να ανοίξουμε ταβέρνα τους θερινούς μήνες στη Σαμοθράκη. Επισκέφθηκα το νησί, και με ενθουσίασε. Άνοιξα λοιπόν συνεταιρικά την ταβέρνα ‘’1900’’ και πάλι, στη Χώρα, και πηγαίναμε καλά.\nΕΡΩΤΗΣΗ. Και πώς από ταβέρνα δημιουργήσατε αυτό το κατάστημα?\nΑΠΟΚΡΙΣΗ.Συγχρόνως, μελετούσα όσα θαυμάσια προ’ι’όντα διέθετε το νησί, και αποφάσισα να αλλάξω λίγο την επαγγελματική μου ‘’γραμμή’’, δημιουργώντας αυτό το κατάστημα, με βιολογικά και εντόπια προ’ι’όντα, και όλα όσα βλέπετε εδώ πέρα, είναι δικής μου κατασκευής, χωρίς συντηρητικά και άλλα …’’βελτιωτικά’’ υλικά. Καθημερινά, από πολύ πρωί, στο εργαστήριο που είναι από πίσω, αναπληρώνω όσα έχουν καταναλωθεί την προηγουμένη.\nΕΡΩΤΗΣΗ. Θα διαθέτετε φαντάζομαι και αρκετό προσωπικό.\nΑΠΟΚΡΙΣΗ.Όχι, το μόνο προσωπικό που έχω είναι η κοπέλα για τις πωλήσεις στο μαγαζί. Όλα τα υπόλοιπα, τα κάνω μόνος μου, στο εργαστήριο.\nΕΡΩΤΗΣΗ. Εδώ όμως, βλέπουμε πράγματα που δεν μπορούν να γίνουν σε μια μέρα. Πώς τα καταφέρνετε ?\nΑΠΟΚΡΙΣΗ.Όπως σου είπα, ασχολούμαι από το πρωί στις 5 μέχρι τα μεσάνυκτα. Το μαγαζί είναι ανοικτό από τον Μά’ι’ο μέχρι και τον Σεπτέμβριο, όλα αυτά τα χρόνια. Τον Σεπτέμβριο, γυρνώ στη Θεσσαλονίκη, και εκεί, από τον Οκτώβριο μέχρι τον Απρίλιο, με προσωπική μόνο εργασία, ετοιμάζω όλα όσα θα φέρω μαζί μου στο μαγαζί τον επόμενο χρόνο. Έχω ένα εξοχικό, που το έχω μετατρέψει σχεδόν σε εργαστήριο, όπου φτιάχνω γλυκά κουταλιού, μαρμελάδες, τραχανά διαφόρων γεύσεων, όλα όσα βλέπετε στα ράφια μου.\nΕΡΩΤΗΣΗ. Απο τα παιδιά σας, δεν έχετε βοήθεια ?\nΑΠΟΚΡΙΣΗ.Φυσικά και έχω. Όταν πρωτοήρθα στη Σαμοθράκη, και ανοιξα την ταβέρνα, ήρθε μαζί και ο γιός μου. Μετά από δυό – τρία χρόνια, γνώρισε μία κοπέλα και παντρεύτηκε εδώ, οπότε είναι πλέον Σαμοθρακίτης, αφού μένει εδώ όλο το χρόνο. Με τις σπουδές μελισσουργού που είχε, και λόγω και του ιδανικού περιβάλλοντος, ασχολήθηκε με την μελισσουργία και την παραγωγή μελιού, Σαμοθρακίτικου μελιού, το οποίο όλοι όσοι το δοκίμασαν το βρήκαν εξαιρετικό. Συγχρόνως, στην Καμαριώτισα, άνοιξε μία πιτσαρία, η οποία δόξα τω Θεώ, όλα αυτά τα χρόνια, πάει καλά. Όσο για την κόρη μου, είναι στη Θεσσαλονίκη, παντρεμένη με παιδιά, και δουλεύει σε πολύ γνωστό ζαχαροπλαστείο της πόλης. Πριν παντρευτεί, και όποτε μπορούσε, ερχόταν και εκείνη στη Σαμοθράκη μαζί μας.\nΕΡΩΤΗΣΗ. Από ότι μου λέτε, όλη η οικογένεια ασχολείται με θέματα ‘’του στομαχιου’’.\nΑΠΟΚΡΙΣΗ.Πράγματι, έτσι είναι. Ίσως οι οικογενειακές καταβολές μας ήταν πολύ ισχυρές. Φαίνεται, πως έχουμε το ‘’family gift’’ σε αυτό το θέμα.\nΚάπως έτσι τέλειωσε η συζήτηση με τον Τάσο Καούνη. Φεύγοντας, δεν παρέλειψα να αγοράσω , τόσο εγώ όσο και οι φίλοι μου, διάφορα προ’ι’όντα, για να τα καταναλώσουμε με την ησυχία μας στη Θεσσαλονίκη.\nΣας συνιστώ ανεπιφύλακτα και με ενθουσιασμό, εάν βρεθείτε στη Χώρα Σαμοθράκης, να περάσετε από εκεί. Σίγουρα κάτι θα θελήσετε να δοκιμάσετε, από τις χειροποίητες σοκολάτες μέχρι τα παραδοσιακά Σμυρναί’ι’κα γλυκά .\nΚάποιος φίλος, που κάνει συνεχώς ερωτήσεις για τα πάντα, με ρώτησε από πού πήρε το όνομα του το νησί Σαμοθράκη. Εάν δεν του απαντούσα, δεν θα με άφηνε ήσυχο. Φυσικά, το όνομά του το πήρε από το όρος Σάος, το υψηλότερο του Αιγαίου πελάγους, αλλά θέλοντας να κάνω και την σχετική ‘’πλάκα’’, του είπα τα εξής.\nΌταν ο Χα’ι’ρεντίν Μπαρμπαρόσσα βγήκε από τα Δαρδανέλια, με το πλοίο του, είπε να πάνε στη Σάμο, αρκετά νοτιότερα. Αντί ο ύπαρχος όμως να πεί στον τιμονιέρη να στρίψει αριστερά, του είπε και έστριψε δεξιά. Ένας ναύτης, του είπε ότι πάει λάθος, όμως εκείνος επέμενε, και έτσι έγινε.\nΣε λίγες ώρες, είδαν μακριά την ξηρά, και ο ύπαρχος πήγε στον Μπαρμπαρόσσα και του είπε κομπάζοντας, πως σε λίγη ώρα θα φτάσουνε στη Σάμο. Όταν βγήκε στο τιμόνι ο Μπαρμπαρόσα και είδε την ξηρά, κούνησε με ικανοποίηση το κεφάλι του και έδωσε συγχαρητήρια στον ύπαρχο, που έκανε τόσο γρήγορα.\nΟ ναύτης που λέγαμε προηγουμένως, έβαλε τις φωνές, πως η ξηρά δεν ήταν η Σάμος, αλλά η Θράκη, αφού ο ύπαρχος χάραξε λάθος ρότα.\nΈφτασαν στην ξηρά, και είδαν ότι είναι νησί, αλλά όχι η Σάμος, και δεν ήξεραν πού βρισκόταν.\nΈνας εξωμότης έλληνας που είχε μαζί του, κατάλαβε ότι είχαν πάει σε νησί κοντά στη Θράκη, και το είπε στον Μπαρμπαρόσσα. Εκείνος, του είχε εμπιστοσύνη, και τον πίστεψε. Και είπε το εξής.\n‘’Τι ΣΑΜΟΣ, τι ΘΡΑΚΗ. Αυτό το νησί θα το λέμε ΣΑΜΟΘΡΑΚΗ!’’\nΚαι κρέμασε τον ύπαρχο από το πιο ψηλο κατάρτι….\nΌταν αποφασίσαμε να πάμε διακοπές στη Σαμοθράκη, η αλήθεια είναι πως ήμουν κάπως διστακτικός, αφού οι πληροφορίες ήταν αλληλοσυγκρουόμενες. Τελικά, τις εντυπώσεις πρέπει να τις δημιουργεί ο καθενας μόνος του, και να μην βασίζεται στα όσα οι άλλοι λένε. Εκείνα, είναι απλώς ενδεικτικά.\nΗ πρώτη εντύπωση, μπορώ να πώ ότι με απογοήτευσε. Την πρώτη μέρα. Περίμενα, και εγώ δεν ξέρω τι. Την επόμενη όμως, όταν αρχίσαμε να ‘’ζούμε’’ την Σαμοθράκη, οι εντυπώσεις άλλαξαν διαμετρικά. Διαπίστωσα, όλες τις ημέρες που είμασταν εκεί, ότι η Σαμοθράκη έχει μία ιδιαιτερότητα. Την μια στιγμή σε απογοητεύει, και την αμέσως επόμενη σε γοητεύει.\nΚαι εάν με ρωτάτε εάν θα ξαναπήγαινα, σας λέω ανεπιφύλακτα ΝΑΙ, για τους κατοίκους της, την άγρια φυσική ομορφιά της, το κατσικάκι της, την καθαρή θάλασσα, τα αξιοθέατά της. Εάν η Σαμοθράκη, ήταν 500 χιλιόμετρα νοτιώτερα, κοντά στο ‘’Κλεινόν Άστυ’’, θα είχε διαφορετική αντιμετώπιση από το επίσημο κράτος. Βέβαια, η πολλή ‘’φροντίδα’’ πολλές φορές κάνει κακό αντί για καλό. Προσωπικά, την προτιμώ όπως είναι, ένα καταφύγιο και όαση Ανθρωπιάς και Φυσικής Ομορφιάς.